hotchpotch/miracl-hf-unified huggingface dataset:
วอลเลย์บอลนั่ง
วอลเลย์บอลนั่ง () บางครั้งเรียกในชื่อ วอลเลย์บอลพาราลิมปิก (Paralympic volleyball) เป็นการแข่งขันวอลเลย์บอลสำหรับนักกีฬาคนพิการที่ได้รับการเปิดตัวในกีฬาพาราลิมปิก ในฐานะกีฬาสาธิตสำหรับคนพิการใน ค.ศ. 1976 ที่โทรอนโต ประเทศแคนาดา และได้มาเป็นกีฬาชิงเหรียญรางวัลหลังจากนั้น
ในกีฬาวอลเลย์บอลนั่ง จะมีตาข่ายกว้าง 0.8 เมตร ซึ่งกำหนดระดับความสูงไว้ที่ 1.15 เมตรสำหรับการแข่งขันชาย และ 1.05 เมตรสำหรับการแข่งขันหญิง ส่วนสนามจะมีขนาดที่ 10 x 6 เมตร กับเขตรุกที่ระยะ 2 เมตร ผู้เล่นต้องมีสะโพกสัมผัสกับพื้นเป็นอย่างน้อยเมื่อใดก็ตามที่พวกเขาได้สัมผัสกับลูก ซึ่งรวมถึงการบล็อก การเสิร์ฟ และการแข่งขันจะมีการเล่นใหม่แบบทั่วไป นักกีฬาต่อไปนี้มีสิทธิ์ที่จะแข่งขันวอลเลย์บอลนั่ง: คนที่ถูดตัดแขนหรือขา, ผู้บาดเจ็บที่เส้นประสาทไขสันหลัง, สมองพิการ, สมองได้รับความเสียหาย และผู้มีอาการโรคหลอดเลือดสมอง ซึ่งจะไม่มีการแบ่งประเภทของนักกีฬาโดยความพิการ
ในพาราลิมปิกฤดูร้อน 2012 ของการแข่งขันชาย ชนะโดยทีมชาติบอสเนียและเฮอร์เซโกวีนา และได้รับรางวัลเหรียญทอง ส่วนการแข่งขันหญิงตกเป็นของทีมชาติจีน นอกจากนี้ยังมีการแข่งขันวอลเลย์บอลนั่งชิงแชมป์โลก รุ่นอายุไม่เกิน 18 ปี ใน ค.ศ. 2014
ทฤษฎีบุคลิกภาพหมู่โลหิต
มีความเชื่อที่ได้รับความนิยมทั่วไปในประเทศญี่ปุ่นและประเทศเอเชียตะวันออกอื่นว่าหมู่โลหิตเอบีโอของบุคคล หรือเค็ทซุเอะกิงะตะ () สามารถทำนายบุคลิกภาพ พื้นอารมณ์แต่กำเนิดและความเข้ากันได้กับผู้อื่นของบุคคลนั้นได้ ความเชื่อนี้คล้ายกับการมองว่าสัญลักษณ์ทางโหราศาสตร์เป็นปัจจัยส่งผลในชีวิตของบุคคลในประเทศอื่นทั่วโลก ทว่า หมู่โลหิตมีบทบาทเด่นกว่าโหราศาสตร์ในประเทศญี่ปุ่นและประเทศเอเชียตะวันออกอื่นเมื่อเทียบกับในประเทศอื่น
ความเชื่อนี้รับมาจากมโนภาพคตินิยมเชื้อชาติทางวิทยาศาสตร์ในอดีต กำเนิดขึ้นจากสิ่งพิมพ์เผยแพร่โดยมะซะฮิโกะ โนะมิในคริสต์ทศวรรษ 1970 ประชาคมวิทยาศาสตร์และวิชาการไม่สนใจความเชื่อดังกล่าวโดยมองว่าเป็นสิ่งงมงายหรือวิทยาศาสตร์เทียมเนื่องจากขาดพื้นฐานหลักฐานที่พิสูจน์ได้หรือการอ้างอิงเกณฑ์ที่ทดสอบได้ แม้การวิจัยความเชื่อมโยงเหตุกรรมระหว่างหมู่โลหิตและบุคลิกภาพมีจำกัด แต่การวิจัยได้แสดงเป็นที่ยุติว่าไม่มีความเชื่อมโยงอย่างมีนัยสำคัญทางสถิติ
ปูไกปา
ปูไกปา, ปูกัลย์ปา () หรือ ปูกาอัลย์ปา (เกชัว: puka allpa, "ดินสีแดง") เป็นเมืองทางตะวันออกของประเทศเปรู ตั้งอยู่บนฝั่งแม่น้ำอูกายาลี เป็นเมืองหลวงของแคว้นอูกายาลี จังหวัดกอโรเนลปอร์ตีโย และเขตกาเยเรีย
เมืองปูกัลปาก่อตั้งโดยมิชชันนารีคณะฟรันซิสกันในคริสต์ทศวรรษ 1840 ผ่านไปหลายทศวรรษก็ยังคงมีผู้คนตั้งถิ่นฐานไม่มาก เนื่องจากตั้งอยู่โดดเดี่ยวจากส่วนอื่นของประเทศ มีป่าดิบชื้นแอมะซอนและเทือกเขาแอนดีสกั้นขวาง ต่อมาในคริสต์ทศวรรษ 1880 ถึงคริสต์ทศวรรษ 1920 เริ่มมีการเสนอโครงการทางรถไฟเชื่อมต่อจากส่วนอื่นของประเทศ แต่โครงการก็ตกไปหลายครั้ง ทำให้เมืองปูกัลปาก็ตั้งอย่างโดดเดี่ยวในที่สุด จนปลายปี ค.ศ. 1945 มีการสร้างทางด่วนไปยังกรุงลิมา อย่างไรก็ตามเมืองประสบปัญหากับฝนตกหนัก ทำให้ดินกัดเซาะถนน และยังก่อให้เกิดน้ำป่า เมืองมีสนามบินนานาชาติกัปตันโรลเดน
รอร์เกละ
รอร์เกละ () เป็นนครที่ตั้งอยู่ทางชายแดนทิศตะวันตกเฉียงเหนือของประเทศอินเดีย ในรัฐโอริศา ตั้งอยู่ห่างจากเมืองภุพเนศวร เมืองหลวงของรัฐ ราว เมืองตั้งอยู่ในหุบเขาและรายล้อมด้วยแม่น้ำ มีโรงงานเหล็กและเหล็กกล้า Steel Authority of India Limited "(SAIL)" และเป็นที่ตั้งของสถาบันเทคโนโลยีแห่งชาติ (National Institutes of Technology)
โทเทิลอีคลิพส์ออฟเดอะฮาร์ท
โทเทิลอีคลิพส์ออฟเดอะฮาร์ท () เป็นเพลงที่แต่งและผลิตโดย จิม สไตน์แมน และบันทึกเสียงโดยนักร้องชาวเวลส์ บอนนี ไทเลอร์ จากสตูดิโออัลบั้มของเธอ "Faster Than the Speed of Night"
ออกจำหน่ายเป็นซิงเกิลในต้นปี ค.ศ. 1983 ในสหราชอาณาจักร และต่อมาในในช่วงฤดูร้อนในสหรัฐอเมริกา เป็นครั้งแรกที่ออกจำหน่ายจากอัลบั้ม และกลายเป็นซิงเกิลฮิตที่สุดในอาชีพของไทเลอร์ ติดอันดับหนึ่งในหลายประเทศรวมทั้งสหราชอาณาจักร มันเป็นห้าอันดับซิงเกิลที่ขายดีที่สุดในปี ค.ศ. 1983 และสหรัฐอเมริกา ทำให้เธอเป็นนักร้องชาวเวลส์คนแรก และคนเดียวที่ติดชาร์ตบิลบอร์ดฮอต 100
มียอดขายเกิน 9 ล้านชุด ไทเลอร์บันทึกเสียงเป็นหนึ่งในซิงเกิลที่ยอดขายสูงสุด
เทศบาลตำบลหินดาด
เทศบาลตำบลหินดาด เป็นเทศบาลแห่งหนึ่งใน อำเภอห้วยแถลง จังหวัดนครราชสีมา
ที่มาของชื่อ หินดาด มาจกชื่อ ห้วยหินลาด ต่อมาเพี้ยนเป็นหินดาด
เทศบาลตำบลหินดาด ตั้งอยู่ห่างจากตังจังหวัดนครราชสีมา ตามทางหลวงแผ่นดินหมายเลข 226 เป็นระยะทาง 58 กม.
และห่างจากตัวอำเภอห้วยแถลง เป็นระยะทาง 8 กม.เทศบาลตำบลอรพิมพ์ ตั้งอยู่ในเขต 3 หมู่บ้าน โดยแบ่งเขตการปกครองออกเป็น 9 ชุมชน ดังนี้
จำนวนประชากร ณ กรกฎาคม 2554 
จำนวนทั้งสิ้น 2,354 คน เป็นชาย 1,194 คน เป็นหญิง 1,160 คน
ไอก็อตอะบอย
ไอก็อตอะบอย () เป็นสตูดิโออัลบั้มชุดที่ 4 ของ เกิลส์เจเนอเรชัน กลุ่มศิลปินหญิงชาวเกาหลี สังกัด เอสเอ็มเอ็นเตอร์เทนเมนต์ ออกวางจำหน่ายวันที่ 2 มกราคม 2013 หลังออกซิงเกิล "Dancing Queen" โดยมีเพลง "ไอก็อตอะบอย" เป็นซิงเกิลนำ การประชาสัมพันธ์เริ่มต้นขึ้นทันทีในต้นเดือนมกราคม
โลควอท
โลควอท เป็นพืชในวงศ์ Rosaceae เป็นไม้พุ่มหรือไม้ยืนต้น ลำต้นตรง ขอบใบจักเป็นฟันเลื่อยห่างๆ ผิวใบด้านบนเขียวเข้มเป็นมัน ด้านล่างมีเกล็ดสีน้ำตาลแดง หูใบแบน ดอกช่อ ปกคลุมด้วยขนสั้นๆสีน้ำตาลแดง ไม่มีก้านดอก มีกลิ่นหอม กลีบเลี้ยงมีขนละเอียดปกคลุม ผลรูปกลมหรือรูปไข่สีเหลืองอ่อนหรือสีส้ม มีขนปกคลุม เปลือกผลฉ่ำน้ำ เมล็ดยาว สีน้ำตาลดำ
ถิ่นกำเนิดอยู่ทางตะวันออกเฉียงใต้ของจีน กระจายพันธุ์ในจีนและญี่ปุ่น ในเอเชียตะวันออกเฉียงใต้มีปลูกเฉพาะในที่สูง ผลมีรสหวานอมเปรี้ยว รับประทานสด ทำแยมหรือเยลลี่ เมล็ดมีรสชาติคล้ายอัลมอนด์ น้ำคั้นจากผลใช้ทำเครื่องดื่มแอลกอฮอล์ ในแอฟริกาตะวันออกใช้เนื้อไม้ทำเครื่องดนตรี ใบมีแทนนิน รสฝาด ใช้แก้อาการท้องเสียและเป็นยาระบาย ผลมีเพกติน มีโพแทสเซียมสูงแต่มีวิตามินซีต่ำ ในตำรายาจีนเรียกผีผาเย่ (ภาษาจีนกลาง) หรือปีแปะเฮียะ (ภาษาจีนแต้จิ๋ว) ใบใช้เป็นยาแก้ไอ ละลายเสมหะ 
โลควอทมีวิตามินเอ ไฟเบอร์ โพแทสเซียมและแมงกานีสสูง มีโซเดียมและไขมันอิ่มตัวต่ำ เมล็ดและใบอ่อนมีพิษ มีไซยาโนจีนิกไกลโคไซด์ที่จะปล่อยไซยาไนด์ออกมาได้เมื่อถูกย่อย แม้จะมปริมาณต่ำและทำให้มีรสขม
การดื้อยา
การดื้อยา () คือ การลดลงของประสิทธิภาพยา เช่น ยาต้านจุลชีพหรือยาต้านมะเร็ง (antineoplastic) ในการรักษาโรคหรือสภาวะหนึ่ง ๆ เมื่อยานั้นไม่ได้ตั้งใจฆ่าหรือยับยั้งจุลชีพก่อโรค คำนี้จะเทียบเท่ากับความชินยา (drug tolerance) คำนี้ใช้ในบริบทการดื้อที่จุลชีพก่อโรค "ได้รับมา" มากกว่า คือ มีวิวัฒนาการการดื้อยา เมื่อสิ่งมีชีวิตหนึ่งดื้อต่อยามากกว่าหนึ่งชนิด จะเรียกว่า มีการดื้อยาหลายชนิด (multidrug-resistant)
การพัฒนา โดยเฉพาะอย่างยิ่งการดื้อยาปฏิชีวนะ เกิดจากยาที่มีเป้าหมายต่อโปรตีนแบคทีเรียที่จำเพาะ ด้วยเหตุที่ยาจำเพาะเกินไป การกลายพันธุ์ใด ๆ ในโปรตีนเหล่านี้จะขัดขวางหรือลบล้างฤทธิ์ทำลายของยา ส่งผลให้เกิดการดื้อยาปฏิชีวนะ ไม่เพียงแบคทีเรียสามารถเปลี่ยนแปลงเอนไซม์อันเป็นเป้าหมายของยาปฏิชีวนะเท่านั้น แต่แบคทีเรียยังใช้เอนไซม์ดัดแปลงยาปฏิชีวนะจนทำให้หมดฤทธิ์ไปเองได้ด้วย ตัวอย่างจุลชีพก่อโรคที่เปลี่ยนแปลงเป้าหมาย เช่น "Staphylococcus aureus", "Enterococcus" ที่ดื้อแวนโคมัยซิน และ "Streptococcus" ที่ดื้อมาโครไลด์ และตัวอย่างจุลชีพที่ดัดแปลงยาปฏิชีวนะ เช่น "Pseudomonas aeruginosa" และ "Acinetobacter baumannii" ที่ดื้ออะมิโนไกลโคไซด์
กล่าวโดยย่อ การขาดความพยายามร่วมกันจากรัฐบาลและอุตสาหกรรมเภสัช ร่วมกับสมรรถภาพสืบทอดของจุลชีพในการพัฒนาการดื้อยาในอัตราที่เร็วกว่าการพัฒนายาใหม่ ๆ แนะว่า ยุทธศาสตร์ที่มีอยู่ในการพัฒนาการบำบัดต้านแบคทีเรียระยะยาวซึ่งอยู่รอดได้จะล้มเหลวในท้ายที่สุด หากปราศจากยุทธศาสตร์ทางเลือก การดื้อยาโดยจุลชีพก่อโรคจวนเป็นหนึ่งในภัยคุกคามทางสาธารณสุขที่สำคัญที่สุดที่มนุษยชาติกำลังเผชิญในคริสต์ศตวรรษที่ 21
พลับจีน
พลับจีน หรือพลับญี่ปุ่น เป็นไม้พุ่มผลัดใบในวงศ์ Ebenaceae ดอกแยกเพศ แยกต้นหรือร่วมต้น ใบเหนียวคล้ายหนัง เขียวเข้มเป็นมัน ดอกตัวผู้ออกเป็นกระจุกขนาดเล็ก ดอกตัวเมียเป็นดอกเดี่ยว ดอกสีเหลืองอมเขียว ผลเนื้อนุ่มกลมแบน สีเขียวอมเหลืองจนถึงสีแดง กลีบเลี้ยงติดทนจนเป็นผล
พลับจีนเป็นพืชที่เป็นเอกลักษณ์ของจีนในสมัยโบราณ นำไปปลูกในญี่ปุ่น ส่วนในเอเชียตะวันออกเฉียงใต้มีปลูกบ้างเล็กน้อยในเกาะสุมาตรา มาเลเซีย และภาคเหนือของไทย ผลรับประทานได้ ใช้ทำไอศกรีม เยลลี่ พันธุ์ที่มีรสฝาดใช้ทำพลับแห้ง แทนนินจากพลับจีนใช้เป็นสีทาผ้าหรือกระดาษ ความฝาดในผลพลับจีนเกิดจากแทนนินในเนื้อผล การแช่แข็งทำให้ความฝาดหมดไปเพราะเซลล์จะปล่อยแทนนินมาจับกับโปรตีนในผล เมื่อรับประทานผลดิบจะรู้สึกแห้งในปากเพราะแทนนินจะจับกับโปรตีนในปาก พลับจีนมีโพแทสเซียมและวิตามินเอสูง
มะริด (พืช)
มะริด เป็นไม้ยืนต้นในวงศ์ Ebenaceae ผลัดใบ แยกเพศ ใบอ่อนสีเขียวอ่อนหรือออกสีชมพู มีขนเป็นมันปกคลุม ดอกตัวผู้ออกเป็นกระจุก กลีบเลี้ยงรูปท่อ ปลายเว้าเป็นสี่กลีบ กลีบดอกสีขาวอมเหลือง ดอกตัวเมียเป็นดอกเดี่ยว ก้านดอกสั้นมากดอกใหญ่กว่าดอกตัวผู้เล็กน้อย ผลเปลือกบางมีขนสั้นๆสีน้ำตาลแดงปกคลุม กลิ่นคล้ายเนยแข็ง เนื้อสีขาว รสหวานฝาด
มะริดเป็นไม้พื้นเมือง ขึ้นได้ทั่วไปในฟิลิปปินส์ ผลสุกรับประทานได้ รสหวาน เนื้อไม้สีดำ ผิวเรียบทนทาน ในฟิลิปปินส์นิยมใช้ในงานหัตถกรรม
ตะไคร้หอม
ตะไคร้หอม เป็นพืชวงศ์หญ้าอายุหลายปี มีต้นกำเนิดในเขตร้อนของเอเชีย มีน้ำมันหอมระเหยซึ่งใช้ไล่ยุงได้ ไม่นิยมรับประทานมีฤทธิ์ทางอัลลีโลพาทีโดยสารสกัดด้วยเอทานอลจากลำต้นสามารถยับยั้งการเจริญของคะน้าได้ และนอกจากนี้ ผู้ที่นำเข้าตะไคร้หอมเข้ามาในประเทศไทย คือคุณหลวงมิตรธรรมพิทักษ์โดยนำเข้ามาจาก อินเดียและนำไปปลูกที่ อ.สัตหีบ จ.ชลบุรีเป็นที่แรก ปัจจุบันมีการนำไปปลูกทั่วประเทศ
จอหงวน
จอหงวน หรือสำเนียงกลางว่า จฺวั้ง-ยฺเหวียน สำเนียงแต้จิ๋วว่า จ๋วงง้วง และสำเนียงกวางตุ้งว่า จ่อง-ยฺวื่น () เป็นตำแหน่งราชบัณฑิตซึ่งได้คะแนนอันดับหนึ่งในการสอบขุนนางของประเทศจีนสมัยสมบูรณาญาสิทธิราชย์
ในประเทศจีนปัจจุบัน คำนี้ใช้เรียกผู้ได้คะแนนอันดับที่หนึ่งในการสอบใด ๆ หรือในความหมายทั่วไปกว่านั้น ใช้สำหรับเรียกผู้เป็นหัวกะทิในสาขาวิชาหนึ่ง ๆ
คำว่า "จฺวั้ง" หมายถึง ผลสอบ ส่วน "ยฺเหวียน" แปลว่า ที่หนึ่ง ฉะนั้น "จฺวั้ง-ยฺเหวียน" จึงแปลตรงตัวว่า ผลสอบเป็นที่หนึ่ง
ความปรารถนาอันสูงสุดของผู้เป็นนักศึกษาจีนในสมัยโบราณ คือ "การเป็นที่หนึ่งในสามสิ่ง" หมายถึง การสอบได้เป็นที่หนึ่งในการสอบระดับจังหวัด ระดับภูมิภาค และระดับราชสำนัก
การจัดสอบระดับราชสำนักนั้นมีขึ้นทุก 3 ปี พระเจ้าแผ่นดินในสมัยราชวงศ์หมิงและราชวงศ์ชิงทรงคุมสอบระดับราชสำนักด้วยพระองค์เองด้วย
จฺวั้ง-ยฺเหวียนจะได้รับตำแหน่งหน้าที่สูงในราชการ และมีชื่อเสียงเกียรติยศแพร่หลายไปทั่วแผ่นดิน
ในประวัติศาสตร์จีน มีบันทึกว่า มีจฺวั้ง-ยฺเหวียนทั้งสิ้นกว่า 700 คน คนแรก คือ ซุน ฝูเจีย (孙伏伽) แต่งตั้งในปี ค.ศ. 622 ตรงกับรัชสมัยพระเจ้าถังเกาจู่ จฺวั้ง-ยฺเหวียนคนสุดท้าย คือ หลิว ชุนหลิน (刘春霖) แต่งตั้งในปี ค.ศ. 1904 ตรงกับรัชสมัยพระเจ้ากวังซฺวี่
นอกจากนั้น การสอบจฺวั้ง-ยฺเหวียนได้แพร่ไปถึงอาณาจักรโชซ็อนในสมัยพระเจ้าเซจงมหาราช
บุญยง วัฒนพงศ์
เรืออากาศตรีบุญยง วัฒนพงศ์ (เกิด 30 มิถุนายน พ.ศ. 2475) อดีตรัฐมนตรีหลายกระทรวง และอดีตสมาชิกสภาผู้แทนราษฎรจังหวัดอุตรดิตถ์ 5 สมัย
เรืออากาศตรีบุญยง เกิดเมื่อวันที่ 30 มิถุนายน พ.ศ. 2475 สำเร็จการศึกษา ระดับปริญญาตรี รัฐศาสตรบัณฑิต จากมหาวิทยาลัยธรรมศาสตร์ สมรสกับ นางวิยะดา วัฒนพงศ์ มีบุตรรวม 5 คน
เรืออากาศตรีบุญยง ได้รับเลือกตั้งเป็นครั้งแรกใน พ.ศ. 2512 ไม่สังกัดพรรคการเมือง และได้รับเลือกเรื่อยมารวม 5 ครั้ง
เรืออากาศตรีบุญยง ได้รับแต่งตั้งเป็นรัฐมนตรีในรัฐบาลพลเอกเกรียงศักดิ์ ชมะนันทน์ เป็นรัฐมนตรีประจำสำนักนายกรัฐมนตรี (ครม. 41) เมื่อ พ.ศ. 2522 และในรัฐบาลพลเอกเปรม ติณสูลานนท์ ในปี พ.ศ. 2523 และรัฐมนตรีช่วยว่าการกระทรวงคมนาคม ในรัฐมนตรีหม่อมราชวงศ์คึกฤทธิ์ ปราโมช (ครม.36) เมื่อ พ.ศ. 2518 อีกด้วย
เรืออากาศตรี บุญยง เคยเป็นกรรมการบริหารพรรคธรรมสังคม ในปี พ.ศ. 2517
เรืออากาศตรีบุญยง วัฒนพงศ์ ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
หอดูดาวเฉลิมพระเกียรติ 7 รอบพระชนมพรรษา นครราชสีมา
หอดูดาวเฉลิมพระเกียรติ 7 รอบ พระชนมพรรษา นครราชสีมา เป็นหอดูดาวเฉลิมพระเกียรติในส่วนภูมิภาคของสถาบันวิจัยดาราศาสตร์แห่งชาติ (องค์การมหาชน) ในจังหวัดนครราชสีมา เพื่อเป็นศูนย์กลางการเรียนรู้ และให้การบริการทางวิขาการด้านดาราศาสตร์ ของครู อาจารย์ นักเรียน และนักศึกษา ตลอดจนประชาชนในเขตพื้นที่จังหวัดนครราชสีมา และจังหวัดใกล้เคียงจะได้ใช้ทรัพยากรภายในหอดูดาวเฉลิมพระเกียรติฯ นี้ เป็นแหล่งการเรียนรู้ทางดาราศาสตร์ และสร้างสรรค์งานวิจัยระดับพื้นฐาน อันจะเป็นรากฐานที่สำคัญของการพัฒนาทักษะ และกระบวนการคิดอย่างวิทยาศาสตร์ให้กับประชาชนโดยเฉพาะเยาวชนของประเทศประกอบด้วยอาคารหลัก ๆ 2 อาคาร ดังนี้
อาคารท้องฟ้าจำลอง
อาคารหอดูดาว
อาคารหอดูดาวมีลักษณะเป็นอาคารสองชั้น แบ่งออกเป็น 2 ส่วนคือ
ฉัตรมงคล
ฉัตรมงคล (อ่านว่า ฉัด-ตระ-มง-คน หรือ ฉัด-มง-คน) มีความหมายตามพจนานุกรมว่า พระราชพิธีฉลองพระเศวตฉัตรทำในวันซึ่งตรงกับวันบรมราชาภิเษก
ในรัชกาลพระบาทสมเด็จพระปรมินทรมหาภูมิพลอดุลยเดช ซึ่งเป็นรัชกาลที่ 9 พระราชพิธีฉัตรมงคลจัดขึ้นทุกวันที่ 5 พฤษภาคม เพราะทรงประกอบพระราชพิธีบรมราชาภิเษกเมื่อวันที่ 5 พฤษภาคม พ.ศ. 2493 และทางราชการถือเป็นวันหยุดตามประเพณีวันหนึ่งของประเทศไทย ต่อมาในวันที่ 11 เมษายน พ.ศ. 2560 การสวรรคตของพระบาทสมเด็จพระปรมินทรมหาภูมิพลอดุลยเดช ทางรัฐบาลที่มี พล.อ.ประยุทธ์ จันทร์โอชา เป็นนายกรัฐมนตรี ได้ประกาศลงในราชกิจจานุเบกษายกเลิกวันนี้ลง และให้วันที่ 28 กรกฎาคม อันเป็นวันคล้ายวันพระราชสมภพของสมเด็จพระเจ้าอยู่หัวมหาวชิราลงกรณ บดินทรเทพยวรางกูร และวันที่ 13 ตุลาคม ของทุกปี อันเป็นวันคล้ายวันสวรรคตของพระบาทสมเด็จพระปรมินทรมหาภูมิพลอดุลยเดช เป็นวันหยุดเพิ่มเติมตั้งแต่ปี พ.ศ. 2560 เป็นต้นไป
เนื่องจากวันฉัตรมงคลถูกกำหนดวันขึ้นตามวันบรมราชาภิเษก โดยในปี พ.ศ.2562 ในรัชกาลที่ 10 รัชกาลปัจจุบันพระราชพิธีนี้ประกอบขึ้นในวันที่ 4 พฤษภาคม พ.ศ.2562 จึงถือให้วันนี้เป็นวันฉัตรมงคล นับแต่นี้เป็นต้นไป
กระรอกบินเล็ก
กระรอกบินเล็ก หรือ กระรอกบินหางลูกศร () เป็นกระรอกบินขนาดเล็กสกุลหนึ่ง ใช้ชื่อสกุลว่า " Hylopetes" (/ไฮ-โล-เพ-เตส/) พบในทวีปเอเชียในแถบภูมิภาคเอเชียใต้และเอเชียตะวันออกเฉียงใต้
จำแนกออกได้เป็น 10 ชนิด (บางข้อมูลจำแนกออกเป็น 9 ชนิด)
จักรพรรดิจินมั่ว
จักรพรรดิจินมั่ว ( "จินมั่วตี้") เป็นจักรพรรดิจีนพระองค์สุดท้ายของราชวงศ์จิน ครองราชย์เมื่อวันที่ 9 กุมภาพันธ์ พ.ศ. 1777 พระองค์เป็นจักรพรรดิที่ครองราชย์สั้นที่สุดในประวัติศาสตร์จีน
จักรพรรดิจินมั่วพระนามเดิมว่าชื่อเฉิงหลิน เป็นจอมพลภายใต้จักรพรรดิจินไอจง ซึ่งขณะนั้นติดพันการรบอยู่กับพวกมองโกล ที่รุกไล่ลงมาจากทางเหนือ ในคืนวันที่ 8 กุมภาพันธ์ พ.ศ. 1777 ไอจงตัดสินใจหลบหนีออกจากเมืองหลวง หนีลงใต้ และได้มอบหมายให้เฉิงหลิน รับหน้าที่เป็นจักรพรรดิเฝ้าเมืองหลวงต่อไป
ในเช้าวันต่อมา ขณะที่มีพิธีราชาภิเษกเฉิงหลินขึ้นเป็นจักรพรรดิจินมั่ว ทัพจักรวรรดิมองโกลได้มาถึงกำแพงหน้าด่านของเมือง จินมั่วซึ่งเป็นจักรพรรดิแล้ว ได้พยายามเรียกกำลังเสริมเพื่อปกป้องพระราชวัง อันเป็นสัญลักษณ์ของอธิปไตยของเมือง แต่ไม่สำเร็จ แล้วถูกพวกมองโกลสังหารในทันที
บีทูบี
บีทูบี (โรมัน: BTOB มาจากคำว่า Born To Beat ฮันกึล: 비투비) เป็นวงดนตรีชายล้วนสัญชาติเกาหลีใต้ ก่อตั้งวงในปี 2555 มีสมาชิกทั้งหมด 7 คน ได้แก่ อึนกวัง มินฮยอก ชางซอบ ฮยอนชิก พีเนียล อิลฮุน และซองแจ โดยชื่อวงมาจากคำว่า Born To Beat ซึ่งมีความหมายว่า เกิดมาเพื่อจังหวะของเสียงดนตรี อยู่ภายใต้สังกัดค่าย Cube Entertainment
บีทูบี มีชื่อแฟนคลับอย่างเป็นทางการว่า Melody
อำพัน หิรัญโชติ
ร้อยตรี อำพัน หิรัญโชติ (14 ตุลาคม พ.ศ. 2462 - ???) เป็นอดีตรัฐมนตรีช่วยว่าการกระทรวงสาธารณสุข ในรัฐบาลพลเอกเปรม ติณสูลานนท์ อดีตสมาชิกสภาผู้แทนราษฎรจังหวัดร้อยเอ็ด 4 สมัย และอดีตนายกเทศมนตรีเมืองร้อยเอ็ด
อำพัน หิรัญโชติ เกิดเมื่อวันที่ 14 ตุลาคม พ.ศ. 2462 สมรสกับนางผ่องผิว หิรัญโชติ มีบุตรคือ ระวี หิรัญโชติ อดีตรัฐมนตรีช่วยว่าการกระทรวงวิทยาศาสตร์ เทคโนโลยีและสิ่งแวดล้อม ในรัฐบาลของนายชวน หลีกภัย และอดีต ส.ส.ร้อยเอ็ด
อำพัน หิรัญโชติ เป็นนักการเมืองท้องถิ่น เคยได้รับเลือกเป็นนายกเทศมนตรีเมืองร้อยเอ็ด ในปี พ.ศ. 2498 (2 สมัย) และได้รับเลือกตั้งอีกครั้งในปี พ.ศ. 2511 เป็นนายกเทศมนตรีเมืองร้อยเอ็ด สมัยที่ 3 ต่อมาในปี พ.ศ. 2512 ได้รับเลือกตั้งเป็นสมาชิกสภาผู้แทนราษฎรจังหวัดร้อยเอ็ด โดยไม่สังกัดพรรคการเมือง จากนั้นได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 สังกัดพรรคชาติไทย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ได้รับเลือกตั้งในสังกัดพรรคเสรีธรรม และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 ได้รับเลือกตั้งเป็นสมัยที่ 4 ในสังกัดพรรคชาติประชาธิปไตย
สะพานก๊น
สะพานก๊น อยู่ในวงศ์ Caprifoliaceae เป็นไม้พุ่ม กิ่งก้านขนาดเล็ก ดอกช่อ ดอกย่อยสีขาว พบตามธรรมชาติในภูฏาน พม่า กัมพูชา จีน (ยกเว้นทางเหนือ) อินเดีย อินโดนีเซีย ญี่ปุ่น ลาว มาเลเซีย (รัฐซาบะฮ์) ฟิลิปปินส์ ภาคใต้ของไทย และเวียดนาม ใบและก้านขยี้ให้คนไข้ดม แก้ชัก ต้นต้มน้ำอาบแก้ผดผื่น ผลกินเป็นยาระบาย ช่วยให้ถ่ายท้อง ชาวโอรังอัสลีในรัฐเประก์ ประเทศมาเลเซีย นำใบบดกับน้ำใช้ทาแก้อาการอักเสบ
ฮิตแมน (ภาพยนตร์ พ.ศ. 2550)
ฮิตแมน () เป็นภาพยนตร์แอกชั่นในปี ค.ศ. 2007 กำกับโดยซาเวียร์ เจนส์ โดยมีต้นฉบับมาจากวิดีโอเกมซีรีส์ "ฮิตแมน" เป็นเรื่องราวของเอเจนต์ 47 นักฆ่ามืออาชีพที่ถูกเลี้ยงมาตั้งแต่แรกเกิดโดยกลุ่มที่เรียกว่า "The Organization" และพบว่าตัวเองตกอยู่ในแผนสมรู้ร่วมคิดทางการเมือง ทำให้เขาถูกไล่ล่าทั้งจากตำรวจสากลและทหารรัสเซีย นำแสดงโดยทิโมธี โอลิแฟนท์และดูเกรย์ สก็อตต์ ออกฉายในวันที่ 21 พฤศจิกายน ค.ศ. 2007
ภาพยนตร์เรื่องนี้ถูกสร้างใหม่ (remake) ในปี ค.ศ. 2015 ในชื่อ "ฮิทแมน สายลับ 47" (Hitman: Agent 47) โดยรูเพิร์ต เฟรนด์รับบทเป็นเอเจนต์ 47 ซึ่งโดนวิจาร์พอสมควร
แคล้ว นรปติ
นายแคล้ว นรปติ (1 กันยายน พ.ศ. 2460 - 8 เมษายน พ.ศ. 2549) อดีตสมาชิกสภาผู้แทนราษฎรจังหวัดขอนแก่น 7 สมัย อดีตสมาชิกวุฒิสภาจังหวัดขอนแก่น อดีตเลขาธิการพรรคเศรษฐกร และอดีตหัวหน้าพรรคแนวร่วมสังคมนิยม
แคล้ว เกิดเมื่อวันที่ 1 กันยายน พ.ศ. 2460 เป็นบุตรของนายแก้ว และ นางตุ้ม นรปติ สำเร็จการศึกษา ระดับปริญญาตรี ธรรมศาสตรบัณฑิต จากมหาวิทยาลัยธรรมศาสตร์และการเมือง รวมถึงได้รับปริญญาดุษฎีบัณฑิตกิตติมศักดิ์ สาขารัฐศาสตร์ จาก มหาวิทยาลัยรามคำแหง
แคล้ว ถึงแก่อสัญกรรม ด้วยโรคชรา เมื่อวันที่ 8 เมษายน พ.ศ. 2549 สิริอายุรวม 88 ปี
อดีตเคยเป็นทนายความ แคล้วเข้าสู่วงการการเมือง ด้วยการเป็นสมาชิกสภาเทศบาลเมืองขอนแก่น และได้รับเลือกตั้งเป็นสมาชิกสภาจังหวัดขอนแก่นในปี พ.ศ. 2492 ตามลำดับ ก่อนที่จะได้รับเลือกตั้งเป็นครั้งแรกใน พ.ศ. 2495 และได้รับเลือกเรื่อยมารวม 7 ครั้ง
ต่อมา ใน พ.ศ. 2543 แคล้วได้รับเลือกตั้งให้เป็นสมาชิกวุฒิสภาจังหวัดขอนแก่น
แคล้ว นรปติ ได้รับการเลือกตั้งเป็นสมาชิกสภาผู้แทนราษฎรทั้งหมด 7 สมัย คือ
แคล้ว นรปติ ได้รับการเลือกตั้งเป็นสมาชิกวุฒิสภาทั้งหมด 1 สมัย คือ
ก็อดซิลลา สงครามโค่นจอมอสูร
ก็อดซิลลา สงครามโค่นจอมอสูร หรือเรียกอีกชื่อหนึ่งว่า ก็อตซิลลา อเก็นท์ส เมก้าก็อตซิลลา ,ก็อตซิลลา × เมก้าก็อตซิลลา ( ,) เป็นภาพยนตร์แนววิทยาศาสตร์ไคจู ผู้อำนวยการสร้างโดย มาซะกิ เทซุกะ และเขียนบทโดย ทาคาฮิเดะ โมะริชิ และโชวโกะ โทมิยามะ ผลิตโดยบริษัท โตโฮ และเป็นภาพยนตร์ที่ต่อจากเรื่องก็อดซิลลา, มอสรา และคิงส์กิโดรา สงครามจอมอสูร โดยออกฉายทางโรงภาพยนตร์ทั่วญี่ปุ่นในวันที่ 15 ธันวาคม ค.ศ. 2002 (พ.ศ. 2545)
มหาวิทยาลัยเทคโนโลยีราชมงคลอีสาน วิทยาเขตขอนแก่น
มหาวิทยาลัยเทคโนโลยีราชมงคลอีสาน วิทยาเขตขอนแก่น เป็นวิทยาเขตในสังกัดมหาวิทยาลัยเทคโนโลยีราชมงคลอีสาน เริ่มเปิดทำการสอนเมื่อปี พ.ศ. 2507 ตั้งอยู่ที่ตำบลในเมือง อำเภอเมืองขอนแก่น จังหวัดขอนแก่น 
มหาวิทยาลัยเทคโนโลยีราชมงคลอีสาน วิทยาเขตขอนแก่น เดิมก่อตั้งในสังกัดกองโรงเรียนพาณิชย์และอุตสาหกรรม กรมอาชีวศึกษา กระทรวงศึกษาธิการ ชื่อ วิทยาลัยเทคนิคขอนแก่น
วันจันทร์ที่ 25 ธันวาคม พ.ศ. 2560 เวลา 09.30 น. ณ ห้องประชุม สำนักงานคณะวิศวกรรมศาสตร์ มหาวิทยาลัยเทคโนโลยีราชมงคลอีสาน วิทยาเขตขอนแก่น ได้มีการประชุมแลกเปลี่ยนการดำเนินงาน “โครงการจัดตั้งมหาวิทยาลัยเทคนิคไทย – เยอรมัน” โดยมี ดร.สมศักดิ์ จังตระกูล ผู้ว่าราชการจังหวัดขอนแก่น เป็นประธานการประชุม พร้อมด้วยผู้ทรงคุณวุฒิคณะกรรมการ ตัวแทนภาคเอกชน และประชาสังคม เพื่อผลักดันให้เป็นมหาวิทยาลัยต้นแบบเชิงวิชาชีพอย่างแท้จริงที่เป็นแห่งแรกของประเทศไทย ทั้งนี้ ความคืบหน้าจะรายงานให้ทราบในครั้งต่อไปวันที่ 14 มีนาคม พ.ศ. 2509 พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินีนาถ เสด็จพระราชดำเนิน พร้อมด้วยสมเด็จพระเจ้าลูกเธอ เจ้าฟ้าอุบลรัตนราชกัญญา สิริวัฒนาพรรณวดี ทรงเป็นประธานในพิธีเปิดมหาวิทยาลัยฯ และได้ทรงปลูกต้นประดู่พระราชทาน บริเวณทางเข้ามหาวิทยาลัยฯ ฝั่งถนนศรีจันทร์ เพื่อความเป็นสิริมงคล ซึ่งเป็นสัญลักษณ์ของความเข็มแข็งและความยั่งยืน มหาวิทยาลัยฯจึงถือเอาวันที่ 14 มีนาคม ของทุกปี เป็นวันคล้ายวันสถาปนา
พระบาทสมเด็จพระเจ้าอยู่หัว ทรงพระกรุณาโปรดเกล้าฯให้ สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ในการพระราชทานปริญญาบัตรแก่ผู้สำเร็จการศึกษาจากมหาวิทยาลัยเทคโนโลยีราชมงคลอีสาน วิทยาเขตขอนแก่น ในช่วงเดือนพฤศจิกายนของทุกปี พร้อมกันกับมหาวิทยาลัยเทคโนโลยีราชมงคลอื่นๆ ทั่วประเทศ ณ หอประชุมมหาวิทยาลัยเทคโนโลยีราชมงคลธัญบุรี ถนนรังสิต-นครนายก ตำบลคลองหก อำเภอคลองหลวง จังหวัดปทุมธานี
วิทยาเขตขอนแก่น ประกอบด้วย 3 คณะวิชาดังนี้มหาวิทยาลัยเทคโนโลยีราชมงคลอีสาน วิทยาขอนแก่น มีกิจกรรมให้นักศึกษาได้เข้าร่วมตลอดทั้งปี เพื่อเป็นการส่งเสริมให้นักศึกษาเกิดการพัฒนาอย่างยั่งยืน 
ทั้งในเรื่องของความรู้ ความคิด สติปัญญา มีความกล้าแสดงออกอย่างสร้างสรรค์ในทางที่ถูกที่ควร การอยู่ร่วมกันในสังคมหมู่คณะและในเรื่องของคุณธรรม จริยธรรม 
โดยมีกิจกรรมที่น่าสนใจมากมาย อาทิ เช่น
http://www.kkc.rmuti.ac.th/
พินิจ จันทร์สมบูรณ์
"ระวังสับสนกับ: พินิจ จันทรสุรินทร์"
นายพินิจ จันทร์สมบูรณ์ (9 พฤศจิกายน พ.ศ. 2498 - 3 พฤษภาคม พ.ศ. 2557) อดีตสมาชิกสภาผู้แทนราษฎรจังหวัดกาญจนบุรี 3 สมัย และ อดีตสมาชิกสภาผู้แทนราษฎรระบบบัญชีรายชื่อ
พินิจ จันทร์สมบูรณ์ เกิดเมื่อวันที่ 9 พฤศจิกายน พ.ศ. 2498 เป็นบุตรของนายประยูร กับนางเล็ก จันทร์สมบูรณ์ สำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยรามคำแหง สมรสกับนางนิภา จันทร์สมบูรณ์ มีบุตร-ธิดา รวม 3 คน
พินิจ จันทร์สมบูรณ์ เสียชีวิตด้วยโรคมะเร็งกระเพาะอาหาร เมื่อวันที่ 3 พฤษภาคม พ.ศ. 2557 สิริอายุรวม 58 ปี
พินิจ ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2531 สังกัดพรรคพลังธรรม และได้รับติดต่อกัน รวม 3 ครั้ง
พินิจ ลงรับสมัครเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 65 สังกัดพรรคไทยรักไทย เมื่อ พ.ศ. 2544 แต่ไม่ได้รับเลือกตั้ง ต่อมาพลเอกธรรมรักษ์ อิศรางกูร ณ อยุธยา ลาออก พินิจจึงได้รับเลื่อนขึ้นมาเป็นแทน
พินิจ จันทร์สมบูรณ์ ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
ประเสริฐ มงคลศิริ
นายแพทย์ประเสริฐ มงคลศิริ (เกิด 8 กันยายน พ.ศ. 2502) อดีตสมาชิกสภาผู้แทนราษฎรจังหวัดอุทัยธานี 2 สมัย
นายแพทย์ประเสริฐ มงคลศิริ เกิดเมื่อวันที่ 8 กันยายน พ.ศ. 2502 เป็นบุตรของนายเง็กฮ้อ และ นางกิมเช็ง มงคลศิริ และเป็นพี่ชายของนายประแสง มงคลศิริ สำเร็จการศึกษาระดับปริญญาตรี แพทยศาสตรบัณฑิต จากคณะแพทยศาสตร์ศิริราชพยาบาล มหาวิทยาลัยมหิดล และ ปริญญาโท ศิลปศาสตรมหาบัณฑิต สาขารัฐศาสตร์ การเมืองการปกครอง จากมหาวิทยาลัยรามคำแหง
นายแพทย์ประเสริฐ ได้รับเลือกตั้งเป็นสมาชิกสภาผู้แทนราษฎรครั้งแรกในเดือนกันยายน พ.ศ. 2535 สังกัดพรรคประชาธิปัตย์ และได้รับเลือกรวม 2 ครั้ง
พ.ศ. 2544 นายแพทย์ประเสริฐ ลงสมัครรับเลือกตั้งในพื้นที่เขต 2 จังหวัดอุทัยธานี ก่อนที่จะไม่ได้รับเลือกตั้ง โดยพ่ายแพ้ให้กับ นายนพดล พลเสน จากพรรคชาติไทย และวางมือทางการเมืองในที่สุด
นายแพทย์ประเสริฐ มงคลศิริ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
การเลือกตั้งทั่วไปในกัมพูชา พ.ศ. 2519
การเลือกตั้งสมาชิกสมัชชาแห่งชาติเป็นการทั่วไปในกัมพูชา พ.ศ. 2519 เกิดขึ้นเมื่อ 20 มีนาคม พ.ศ. 2519 หลังจากที่ เขมรแดงเป็นฝ่ายชนะรัฐบาลสาธารณรัฐเขมรของลน นล เมื่อเดือนเมษายน พ.ศ. 2518 ผู้สมัครทั้งหมด 515 คนสำหรับ 250 ที่นั่งมาจากแนวร่วมสหชาติเขมร 150 คนเลือกระหว่างกรรมกร 50 คนมาจากแรงงานภาคอุตสาหกรรม และอีก 50 มาจากกองทัพปฏิวัติประชาชนกัมพูชา หลังการเลือกตั้ง สภาได้เปิดประชุมในวันที่ 11 เมษายน เลือกผู้บริหารโดย พล พต เป็นนายกรัฐมนตรีและ เขียว สัมพัน เป็นประมุขรัฐ ผู้มาออกเสียงนั้นมีรายงานว่าคิดเป็น98.0%.
การเลือกตั้งทั่วไปในกัมพูชา พ.ศ. 2524
การเลือกตั้งสมาชิกสมัชชาแห่งชาติเป็นการทั่วไปในกัมพูชา พ.ศ. 2524 เกิดขึ้นในสาธารณรัฐประชาชนกัมพูชาเมื่อ 1 พฤษภาคม พ.ศ. 2524 พรรคปฏิวัติประชาชนกัมพูชา เป็นเพียงพรรคเดียวที่ลงสมัครรับเลือกตั้ง และได้ทั้งหมด 117 ที่นั่ง ผู้มาออกเสียงคิดเป็น 89.6%.
การเลือกตั้งสภาร่างรัฐธรรมนูญในกัมพูชา พ.ศ. 2536
การเลือกตั้งสภาร่างรัฐธรรมนูญในกัมพูชา พ.ศ. 2536 เกิดขึ้นในกัมพูชาเมื่อ 23 - 28 พฤษภาคม พ.ศ. 2536 ผลการเลือกตั้งปรากฏว่าพรรคฟุนซินเปก ชนะการเลือกตั้ง ได้ 58 จาก 120 ที่นั่ง ผู้มาออกเสียงเป็น 89.6%. ในปีต่อมา สภาร่างรัฐธรรมนูญได้กลายเป็นสมัชชาแห่งชาติ
ประเทศราช
ประเทศราช หรือ รัฐบรรณาการ หมายถึง รัฐที่มีประมุขเป็นของตนเอง แต่อยู่ภายใต้การควบคุมดูแลและคุ้มครองของพระมหากษัตริย์อีกรัฐหนึ่ง เจ้าผู้ครองนครประเทศราชหรือสามนตราชต้องส่งเครื่องราชบรรณาการถวายเป็นประจำ และในยามศึกสงครามต้องส่งกองกำลังเข้าช่วยกองทัพหลวงด้วย มีลักษณะคล้ายรัฐในอารักขาของจักรวรรดินิยมตะวันตก
ตัวอย่างของประเทศราชได้แก่ เกาหลีภายใต้ราชวงศ์หยวนของจีน (พ.ศ. 1813–1899), กรุงศรีอยุธยาภายใต้พม่า (พ.ศ. 2112–2127), กัมพูชาภายใต้สยาม (ค.ศ. 2337–2427), นครเชียงใหม่ภายใต้สยาม (พ.ศ. 2317–2437)
ประเทศราชของสยาม แบ่งออกเป็น 3 ชั้น ตามบรรดาศักดิ์ของเจ้าเมือง ได้แก่
ในราชอาณาจักรสยาม พระบาทสมเด็จพระจุลจอมเกล้าเจ้าอยู่หัวได้โปรดให้ตราพระราชบัญญัติศักดินาเจ้านายพระยาท้าวแสนประเทศราช ดังนี้
พสธร ทรงถาวรทวี
พสธร ทรงถาวรทวี (ชื่อเล่น: เซินเจิ้น หรือ เจิ้น) เกิดเมื่อวันที่ 16 มกราคม พ.ศ. 2533 เป็นนักแสดง และนักร้องชาวไทย เคยเข้าประกวด เคพีเอ็น อวอร์ด 6 เข้ารอบ 20 คนสุดท้าย แต่สละสิทธิ์เพราะติดเรียน ชนะเลิศการประกวด "Gen Wire Guys And Girl 2012" จากนั้นก็ได้แสดงภาพยนตร์เรื่อง รักสุดท้ายป้ายหน้า รับบทเป็น “อาร์ต” และในปัจจุบันก็ยังมีผลงานมากมายไม่ว่าจะเป็นละครซีรีส์ (บันทึกกรรม), ภาพยนตร์ (ผีเข้า ผีออก), ถ่ายโฆษณา และถ่ายแบบ
ปัจจุบัน พสธร ทรงถาวรทวี ได้เซ็นสัญญากับทางสถานีโทรทัศน์สีกองทัพบกช่อง 7
ปัจจุบันกำลังศึกษาอยู่ชั้นปีที่ 5 คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
มะอึก
มะอึก หรือ "Solanum stramonifolium" เป็นพืชในวงศ์ Solanaceae เป็นพืชพื้นเมืองของไทยและอินโดนีเซีย ผลกลมมีขนอ่อนๆปกคลุมอยู่โดยรอบ ผลอ่อนสีเขียว รสขื่น สุกแล้วเป็นสีเหลืองอมส้ม มีรสเปรียวและหอม เมื่อสุกเป็นสีเหลือง มีเมล็ดมาก รับประทานได้
ผลทั้งดิบและสุก มีรสเปรี้ยว ใส่ในน้ำพริก ใช้ปรุงแกงที่ออกรสเปรี้ยวเช่น แกงคั่วส้ม แกงคั่ว แกงหมูตะพาบน้ำ โดยต้องขูดขนออกก่อนนำไปทำอาหาร แล้วหั่นเป็นแว่น ชาวม้งนำผลไปใส่น้ำพริกทางจังหวัดจันทบุรีนิยมนำมายำ ทางภาคเหนือและภาคอีสานนำมาทำส้มตำ ใส่แกงส้ม ทางภาคใต้ใส่ในแกงเนื้อและปลาย่าง
กองทัพอาร์เจนตินา
กองทัพอาร์เจนตินา () อยู่ภายใต้การควบคุมของผู้บัญชาการทหารสูงสุด (ประธานาธิบดี) และ บริหารจัดการโดยพลเรือนผ่าน กระทรวงกลาโหม. ประกอบด้วย กองทัพบก, กองทัพอากาศ และ กองทัพเรือ, ซึ่งรวมถึงสองหน่วยงาน ภายใต้การควบคุมของกระทรวงความมั่นคง, หน่วยเคลื่อนที่เร็วของ: ทหารตำรวจแห่งชาติ มีหน้าที่อารักขาบุคคลสำคัญ และ สถานที่สำคัญทางยุทธศาสตร์ และ หน่วยยามฝั่ง, มีหน้าที่รักษาความปลอดภัยทางน้ำ รวมถึง น่านน้ำทางทะเล.
กองทัพปารากวัย
กองทัพปารากวัย () ประกอบด้วย กองทัพบก กองทัพอากาศ กองทัพเรือ (ซึ่งรวมถึง นาวิกโยธิน และ กองบินทหารเรือ)
รัฐธรรมนูญแห่งสาธารณรัฐปารากวัย ได้บัญญัติไว้ดังนี้ ประธานาธิบดีเป็นผู้บัญชาการทหารสูงสุดโดยตำแหน่ง.
ปารากวัยใช้ระบบการเกณฑ์ทหาร, ชายฉกรรจ์อายุ 18 ปี และ เมื่ออายุย่างเข้า 17 ปี ในฐานะพลอาสาสมัคร. โดย รัฐธรรมนูญ ค.ศ.1992 ได้ระบุว่า การเกณฑ์ทหารเป็นหน้าที่ของทุกคน, ผู้ใดจะหลีกเลี่ยงขัดขืนการเกณฑ์ทหารมิได้.
กรกฎาคม ค.ศ. 2005, หน่วยรบพิเศษของกองทัพสหรัฐอเมริกา ประจำการ ณ ฐานทัพอากาศ Mariscal Estigarribia ที่สร้างเสร็จในปี ค.ศ. 1982.
เมโทร: ลาสต์ไลต์
เมโทร: ลาสต์ไลต์ () เป็นวีดีโอเกมประเภทยิงมุมมองบุคคลที่หนึ่งผู้เล่นคนเดียวพร้อมด้วยส่วนประกอบสยองขวัญเอาตัวรอด และชิงทรัพย์ พัฒนาโดย 4A Games และจักจำหน่ายโดย Deep Silver สำหรับเครื่องเล่นลินุกซ์ ,ไมโครซอฟท์ วินโดวส์ ,แมคโอเอสเท็น ,เพลย์สเตชัน 3 ,เพลย์สเตชัน 4 ,เอกซ์บอกซ์ 360 และเอกซ์บอกซ์ วัน ออกจำหน่ายในวันที่ 14 พฤษภาคม ค.ศ. 2014
จักรพรรดิจินไอจง
จักรพรรดิจินไอจง () เป็นจักรพรรดิพระองค์ที่ 9 แห่งราชวงศ์จิน ครองราชย์ระหว่าง 15 มกราคม พ.ศ. 1777 - 9 กุมภาพันธ์ พ.ศ. 1777
จักรพรรดิจินไอจง พระราชสมภพเมื่อวันที่ 25 กันยายน พ.ศ. 1741 เป็นพระโอรสในจักรพรรดิจินเสวียนจงกับจักรพรรดินีหวัง พระองค์ทรงเป็นจักรพรรดิที่ทำให้เกิดการปฏิรูปหลายอย่างที่เป็นประโยชน์ต่อแผ่นดิน เช่น การกำจัดข้าราชการที่คดโกงและการผ่อนปรนกฎหมายภาษี และในรัชกาลของพระองค์ยังมุ่งเน้นสงครามกับมองโกล ซึ่งก็เป็นเหตุที่ทำให้ราชวงศ์จินล่มสลาย เมื่อกองทัพมองโกลนำโดยเจงกิสข่านบุกมายังเมืองหลวง พระองค์จึงสละราชสมบัติ และหลบหนีออกจากเมืองหลวง หนีลงใต้ และได้มอบหมายให้เฉิงหลิน ซึ่งต่อมาคือจักรพรรดิจินโม่ตี้ รับหน้าที่เป็นจักรพรรดิเฝ้าเมืองหลวงต่อไป ต่อมาพระองค์หนีไปได้ไม่ไกลก็ตัดสินพระทัยปลงพระชนม์พระองค์เอง เสด็จสวรรคตเมื่อ 9 กุมภาพันธ์ พ.ศ. 1777
หาญฤชัย เนตศิริ
หาญฤชัย เนตศิริ เป็นนักกีฬายิงธนูคนพิการชาวไทย ซึ่งเป็นนักกีฬายิงธนูคนแรกของประเทศไทย ที่สามารถครองตำแหน่งแชมป์โลก
หาญฤชัย เนตศิริ เป็นชาวจังหวัดสกลนคร เริ่มเล่นยิงธนูในปี พ.ศ. 2550 หลังจากประสบอุบัติเหตุรถจักรยานยนต์ล้ม (เดือนมีนาคม พ.ศ. 2548) ก่อนที่จะเข้ารับการฟื้นฟูร่างกาย ที่ศูนย์ฟื้นฟูคนพิการ จังหวัดระยอง ที่แห่งนี้เอง ที่เขาได้เริ่มลองหัดกีฬาหลายประเภท โดยกีฬายิงธนูเป็นกีฬาที่เขาถนัดที่สุด และเริ่มฝึกอย่างจริงจังนับจากนั้น
วันที่ 20 มีนาคม พ.ศ. 2556 หาญฤชัยได้เป็นตัวแทนทีมชาติไทยร่วมกับสากล อินแก้ว และบุญฤทธิ์ ไชยพูน เข้าแข่งขันยิงธนูคนพิการสะสมคะแนนโลก พาราอาเชอรีเวิลด์แรงกิงอีเวนท์แบงค็อก 2013 ประเภทคันธนูโค้งกลับ 70 เมตร ทีมชาย รอบชิงชนะเลิศ ที่จัดขึ้น ณ สนามยิงธนู การกีฬาแห่งประเทศไทย โดยทีมชาติไทยเป็นฝ่ายชนะทีมชาติมาเลเซีย และได้รับรางวัลเหรียญทอง ในวันที่ 26 ธันวาคม ของปีเดียวกันนี้ เขาได้รับรางวัลนักกีฬาพิการชายดีเด่น ในงานวันกีฬาแห่งชาติ ประจำปี 2556 ที่อินดอร์ สเตเดี้ยม หัวหมาก
วันที่ 14 มกราคม พ.ศ. 2557 หาญฤชัย เนตศิริ ได้รับเกียรติเป็นผู้ถือธงชาติไทยนำทัพนักกีฬา ในพิธีเปิดอาเซียนพาราเกมส์ ครั้งที่ 7 ที่กรุงเนปยีดอ ประเทศพม่า ส่วนในวันที่ 26 มีนาคม พ.ศ. 2557 หาญฤชัยได้รับรางวัลนักกีฬาคนพิการชายยอดเยี่ยม วันนักกีฬายอดเยี่ยมประจำปี 2556
ทูมเรเดอร์ (วิดีโอเกม พ.ศ. 2556)
ทูมเรเดอร์ () เป็นวิดีโอเกมแนวแอ็กชันผจญภัยจำหน่ายโดยสแควร์เอนิกซ์ ทูมเรเดอร์เป็นเกมที่สี่ที่พัฒนาโดยคริสตัลไดนามิกส์ในแฟรนไชส์"ทูมเรเดอร์" เนื่องจากเป็นเกมแรกในทูมเรเดอร์เนื้อเรื่องใหม่ เกมนี้จึงเป็นภาครีบูตที่เน้นการสร้างจุดกำเนิดครั้งใหม่ของตัวละครหลัก ลารา ครอฟต์ ทูมเรเดอร์ออกจำหน่ายในวันที่ 5 มีนาคม ค.ศ. 2013 สำหรับไมโครซอฟท์ วินโดวส์ เพลย์สเตชัน 3 และเอกซ์บอกซ์ 360 และวันที่ 23 มกราคม ค.ศ. 2014 สำหรับโอเอสเท็น
คริสตัลไดนามิกส์เริ่มพัฒนาเกม"ทูมเรเดอร์"ไม่นานหลังออกเกม"" เมื่อ ค.ศ. 2008 แทนที่จะทำเป็นภาคต่อ ทีมตัดสินใจเริ่มเนื้อเรื่องใหม่ทั้งหมด โดยสร้างจุดกำเนิดใหม่ของลารา ครอฟต์ เป็นครั้งที่สอง ต่อจากเกมทูมเรเดอร์: เลเจนด์ ทูมเรเดอร์มีเนื้อเรื่องในดินแดนยะมะไต เกาะที่ลาราที่ไม่เคยได้รับการทดสอบใด ๆ และไม่เคยเป็นนักสำรวจเกาะและหลุมศพ และนักต่อสู้ที่แข็งแกร่งมาก่อน ทูมเรเดอร์เป็นเกมแรกในเกมชุดที่มีระบบผู้เล่นหลายคนและเป็นเกมแรกที่จำหน่ายโดยสแควร์อีนิกซ์ หลังจากเกมที่แล้วเป็นของเอดอสอินเตอร์แอกทิฟ เมื่อ ค.ศ. 2009 คามิลลา ลัดดิงตัน เป็นผู้พากย์เสียงและรับบทเป็นลารา ครอฟต์ ใน ค.ศ. 2010 แทนที่คีลีย์ ฮอวส์
หลังจากเกมถูกเลื่อนจำหน่ายจากปลาย ค.ศ. 2012 ไปเป็นเดือนมีนาคม ค.ศ. 2013 ทูมเรเดอร์เป็นที่คาดหวังอย่างมาก เมื่อเกมออกมา เกมได้รับการตอบรับที่ดี โดยนักวิจารณ์ยกย่องกราฟิก ระบบของเกม การแสดงของลัดดิงตันละการกำหนดลักษณะตัวละครของลารา และการพัฒนาเกม แม้ว่าระบบผู้เล่นหลายคนที่เพิ่มมาจะถูกตำหนิ ทูมเรเดอร์ขายได้ 1 ล้านหน่วยภายในเวลา 48 ชั่วโมงที่ออกจำหน่าย และขายได้มากกว่า 8.5 ล้านหน่วยนับถึงเดือนเมษายน ค.ศ. 2015 ทำให้เป็นเกมชุดทูมเรเดอร์ที่ขายดีที่สุดจนถึงปัจจุบัน เกมรุ่นเพิ่มเติม "ทูมเรเดอร์: เดฟินิทิฟเอดิชัน" ออกจำหน่ายในอเมริกาเหนือในวันที่ 28 มกราคม ค.ศ. 2014 และในยุโรปวันที่ 31 มกราคม ค.ศ. 2014 สำหรับเพลย์สเตชัน 4 และเอกซ์บอกซ์วัน โดยมีคุณสมบัติทุกอย่างและเพิ่มเนื้อหาดาวน์โหลดเสริม เกมภาคต่อ "ไรส์ออฟเดอะทูมเรเดอร์" ออกจำหน่ายในเดือนพฤศจิกายน ค.ศ. 2015
อินจัสติส: ก็อดส์อมองอัส
อินจัสติส: ก็อดส์อมองอัส () เป็นวิดีโอเกมต่อสู้ที่สร้างมาจากดีซีคอมิกส์ พัฒนาโดย NetherRealm Studios และจัดจำหน่ายโดย Warner Bros. Interactive Entertainment ในรูปแบบ เพลย์สเตชัน 3 ,วียู และเอกซ์บอกซ์ 360 ออกจำหน่ายในวันที่ 3 เมษายน ค.ศ. 2013 และในวันที่ 21 พฤศจิกายน ค.ศ. 2013ในระบบแอนดรอยด์
การลงประชามติในกัมพูชา พ.ศ. 2488
การลงประชามติในกัมพูชา พ.ศ. 2488 เป็นการลงประชามติเกี่ยวกับ 6 หัวข้อ เกิดขึ้นเมื่อ 3 ตุลาคม พ.ศ. 2488 คำถามเกี่ยวกับสิ่งที่ประเทศจะเป็นหลังได้รับเอกราช และการปฏิเสธกองทหารทหารต่างชาติไม่ให้ตั้งในประเทศ ผู้มาออกเสียงคิดเป็น 80.3%.
วอลเลย์บอลหญิงไทยเดนมาร์คซูเปอร์ลีก 2014
วอลเลย์บอลไทยเดนมาร์คซูเปอร์ลีก 2014 เป็นการแข่งขันวอลเลย์บอล จำนวน 6 ทีม สำหรับทีมหญิง โดยการแข่งขันครั้งนี้จัดขึ้นเป็นครั้งที่ 2 สำหรับประเภททีมหญิง ณ เอ็มซีซีฮอลล์ เดอะมอลล์บางกะปิ กรุงเทพมหานคร, ประเทศไทย
รายชื่อผลงานละครของกันตนา
ละครของกันตนา เป็นผลงานละครโทรทัศน์ของกันตนา ที่ออกอากาศตั้งแต่ พ.ศ. 2523 ถึงปัจจุบัน
ปัจจุบัน
อดีต
ทางสถานีโทรทัศน์สีกองทัพบกช่อง 7 ได้ปรับผังรายการใหม่ โดยปรับเวลาออกอากาศละครหลังข่าวให้เป็นเวลา 20.30 น. และเพิ่มเวลาออกอากาศเป็น 2 ชั่วโมง
การลงประชามติเกี่ยวกับสนธิสัญญาเจนีวาในกัมพูชา พ.ศ. 2498
การลงประชามติเกี่ยวกับสนธิสัญญาเจนีวาในกัมพูชา พ.ศ. 2498 ซึ่งริเริ่มโดยสมเด็จพระนโรดม สีหนุเกิดขึ้นเมื่อ 7 กุมภาพันธ์ พ.ศ. 2498 มีผู้มาออกเสียง 99.8%
หม่อมราชวงศ์กุลปราโมทย์ จิรประวัติ
หม่อมราชวงศ์กุลปราโมทย์ จิรประวัติ (ราชสกุลเดิม: สวัสดิกุล; เกิด: 2 มิถุนายน พ.ศ. 2458 — ตาย: 30 กรกฎาคม พ.ศ. 2528) เป็นหม่อมในพระเจ้าวรวงศ์เธอ พระองค์เจ้าเฉลิมพลฑิฆัมพร พระโอรสในสมเด็จพระเจ้าบรมวงศ์เธอ เจ้าฟ้ายุคลฑิฆัมพร กรมหลวงลพบุรีราเมศร์กับพระเจ้าวรวงศ์เธอ พระองค์เจ้าเฉลิมเขตรมงคล และต่อมาเป็นหม่อมในหม่อมเจ้าขจรจิรพันธ์ จิรประวัติ พระโอรสในพระเจ้าบรมวงศ์เธอ พระองค์เจ้าจิรประวัติวรเดช กรมหลวงนครไชยศรีสุรเดชกับหม่อมเจ้าสุมนมาลย์ จิรประวัติ
หม่อมราชวงศ์กุลปราโมทย์ สวัสดิกุล เป็นธิดาของหม่อมเจ้าวิบูลย์สวัสดิ์วงศ์ สวัสดิกุล หม่อมเกื้อ สวัสดิกุล ณ อยุธยา (สกุลเดิม:ณ ระนอง) เกิดเมื่อวันที่ 2 มิถุนายน พ.ศ. 2458 ต่อมาเสกสมรสเป็นหม่อมคนแรกของพระเจ้าวรวงศ์เธอ พระองค์เจ้าเฉลิมพลฑิฆัมพรเมื่อ พ.ศ. 2475 ได้ประสูติพระธิดา 1 พระองค์ ต่อมาทรงหย่ากับพระองค์เจ้าเฉลิมพลฑิฆัมพร และเสกสมรสใหม่กับหม่อมเจ้าขจรจิรพันธ์ จิรประวัติเมื่อ พ.ศ. 2482 และพำนักที่วังหม่อมเจ้าขจรจิรพันธ์ตราบจนถึงแก่กรรม
หม่อมราชวงศ์กุลปราโมทย์ สวัสดิกุล ถึงแก่กรรมเมื่อวันที่ 30 กรกฎาคม พ.ศ. 2528 สิริอายุ 70 ปี
หม่อมราชวงศ์กุลปราโมทย์ สวัสดิกุล สมรสครั้งแรกกับพระเจ้าวรวงศ์เธอ พระองค์เจ้าเฉลิมพลฑิฆัมพร พระโอรสในสมเด็จพระเจ้าบรมวงศ์เธอ เจ้าฟ้ายุคลฑิฆัมพร กรมหลวงลพบุรีราเมศร์กับพระเจ้าวรวงศ์เธอ พระองค์เจ้าเฉลิมเขตรมงคล เมื่อ พ.ศ. 2475 มีพระธิดา 1 พระองค์ คือ
ต่อมาสมรสใหม่กับหม่อมเจ้าขจรจิรพันธ์ จิรประวัติพระโอรสในพระเจ้าบรมวงศ์เธอ พระองค์เจ้าจิรประวัติวรเดช กรมหลวงนครไชยศรีสุรเดชกับหม่อมเจ้าสุมนมาลย์ จิรประวัติ พ.ศ. 2482 มีธิดา 1 คน
บัชชาร อัลอะซัด
บัชชาร ฮาฟิซ อัลอะซัด ( ""; เกิด 11 กันยายน พ.ศ. 2508) เป็นประธานาธิบดีซีเรีย ผู้บัญชาการทหารกองทัพซีเรีย เลขาธิการพรรคบะอัษซึ่งเป็นพรรครัฐบาล และเลขาธิการภูมิภาคของสาขาพรรคในประเทศซีเรีย ในปี 2543 เขาสืบทอดตำแหน่งจากฮาฟิซ อัลอะซัด บิดา ผู้ปกครองประเทศซีเรียเป็นเวลา 30 ปีจนถึงแก่อสัญกรรม เขาได้รับความเห็นชอบจากเขตเลือกตั้งซีเรียสองครั้งในปี 2543 และ 2550 ในการลงประชามติโดยไร้คู่แข่ง
เดิมประชาคมนานาชาติมองเขาว่าเป็นนักปฏิรูปมีศักยะ แต่สหรัฐ สหภาพยุโรปและส่วนใหญ่ของสันนิบาตอาหรับเรียกร้องให้เขาลาออกจากตำแหน่งประธานาธิบดีหลังข้อกล่าวหาเขาสั่งปราบปรามและการล้อมทางทหารต่อผู้ชุมนุมอาหรับสปริง จนนำสู่สงครามกลางเมืองซีเรีย During the Syrian Civil War, an inquiry by the United Nations reported finding evidence which implicated Assad in war crimes. ระหว่างสงคราม การสอบสวนโดยสหประชาติรายงานหลักฐานบ่งชี้ว่าอะซัดเกี่ยวพันกับอาชญากรรมสงคราม ในเดือนมิถุนายน 2557 อะซัดอยู่ในรายชื่อคำฟ้องคดีอาญาอุกฉกรรจ์อาชญากรรมสงครามของเจ้าหน้าที่รัฐและกบฏที่มอบให้กับศาลอาญาระหว่างประเทศ เขาปฏิเสธข้อกล่าวหาอาชญากรรมสงคราม และวิจารณ์การแทรกแซงนำโดยสหรัฐในซีเรียว่าพยายามเปลี่ยนแปลงระบอบ
บัชชาร อัลอะซัดเกิดเมื่อวันที่ 11 กันยายน พ.ศ. 2508 ที่กรุงดามัสกัส เป็นบุตรคนที่ 3 จากทั้งหมด 5 คน ของฮาฟิซ อัลอะซัด ซึ่งปกครองซีเรียมานานเกือบ 30 ปี จนกระทั่งถึงแก่อสัญกรรมในตำแหน่งเมื่อปี 2543
เดิมทีอะซัดไม่ได้รับการวางตัวจากบิดาให้เป็นผู้สืบทอดอำนาจ ทว่าเมื่อพี่ชายคือ บาสเซล เสียชีวิตจากอุบัติเหตุทางรถยนต์ ประกอบกับการที่บุตรคนแรกของครอบครัวเป็นบุตรสาว อะซัดจึงลงสมัครรับเลือกตั้งชิงตำแหน่งประธานาธิบดี ที่เป็นไปในแนวของ “การลงประชามติ” มากกว่า เนื่องจากไม่มีผู้สมัครคนอื่น และแน่นอนว่า อะซัดได้รับคะแนน “ความเห็นชอบ” จากประชาชนอย่างท่วมท้นกว่า 97%
บัชชาร สมรสกับนางสาวอัสมา อัลอะซัด ชาวอังกฤษเชื้อสายซีเรีย เมื่อปี 2543 และมีบุตรร่วมกัน 3 คน ทั้งนี้ นอกจากภาษาอาหรับที่เป็นภาษาแม่แล้ว อะซัดยังสื่อสารภาษาอังกฤษได้อย่างคล่องแคล่ว และสามารถสนทนาภาษาฝรั่งเศสระดับพื้นฐานได้ด้วย
กองทัพเช็กเกีย
กองทัพสาธารณรัฐเช็ก () เป็นกองกำลังของประเทศเช็กเกีย ประกอบไปด้วย กองทัพบก กองทัพอากาศ และ หน่วยสนับสนุน. ตั้งแต่ ค.ศ. 1940 - 1989, กองทัพประชาชนเชโกสโลวัก (มีกำลังพลประจำการ 200,000 นาย) เป็นกองกำลังส่วนหนึ่งของกลุ่มกติกาสัญญาวอร์ซอ. ภายหลังการแยกประเทศในปี ค.ศ. 1992 ได้มีการจัดระเบียบส่วนราชการกองทัพให้สอดคล้องสถานการณ์ปัจจุบัน ต่อมาเช็กเกียได้เข้าร่วมสมาชิกขององค์การสนธิสัญญาป้องกันแอตแลนติกเหนือ เมื่อวันที่ 12 มีนาคม ค.ศ. 1999.
แบงค็อก มอลล์
แบงค็อก มอลล์ () เป็นโครงการพัฒนาพื้นที่พาณิชยกรรมขนาดใหญ่ และโครงการพัฒนาสถานีขนส่งสาธารณะ ตั้งอยู่บนถนนเทพรัตน ช่วงกิโลเมตรที่ 0-1 ตรงข้ามศูนย์นิทรรศการและการประชุมไบเทค บริหารงานโดยกลุ่มเดอะมอลล์ กำหนดการก่อสร้างภายในเดือนพฤศจิกายน พ.ศ. 2561 กำหนดแล้วเสร็จพร้อมเปิดให้บริการบางส่วนภายในปี พ.ศ. 2563 โดยเมื่อเปิดทำการโครงการดังกล่าว จะเป็นโครงการศูนย์การค้าขนาดใหญ่ที่สุดในประเทศไทย และเอเชียตะวันออกเฉียงใต้ รวมถึงยังเป็นหนึ่งในศูนย์การค้าที่มีขนาดใหญ่ที่สุดในโลกด้วย
ศูนย์การค้าแบงค็อก มอลล์ เป็นโครงการศูนย์การค้าแบบรีจีนัลมอลล์ขนาดใหญ่ มีพื้นที่โครงการทั้งหมด 100 ไร่ มูลค่าการลงทุนรวมอยู่ที่ 20,000 ล้านบาท ซึ่งเป็นการลงทุนครั้งใหญ่ที่สุดตั้งแต่ก่อตั้งเดอะมอลล์กรุ๊ป ภายในโครงการจะประกอบไปด้วยอาคารศูนย์การค้า คอนโดมิเนียม อาคารที่อยู่อาศัยให้เช่าหรือเซอร์วิสอพาร์ทเม้นท์ อาคารสำนักงานให้เช่า อีกทั้งยังได้วางรูปแบบโครงการในเบื้องต้นว่าเป็นโครงการแบบ City within the City หรือเมืองในเมืองที่สมบูรณ์แบบ ออกแบบอาคารโดยใช้สถาปัตยกรรม The Ultra Modern & Spectacular Architecture โดยมีพื้นที่รวมทั้งโครงการ 873,082 ตารางเมตร หากโครงการเสร็จสมบูรณ์จะเป็นศูนย์การค้าใหญ่ที่สุดในประเทศไทย และใหญ่ที่สุดในเอเชียตะวันออกเฉียงใต้
เว็บไซต์เดอะมอลล์กรุ๊ป
คอลล์ออฟดิวตี: แอดวานซ์วอร์แฟร์
คอลออฟดิวตี้: แอดวานซ์ วอร์แฟร์ เป็นเกมยิงมุมมองบุคคลที่หนึ่ง พัฒนาโดย Sledgehammer Games และแผยแพร่โดย Activision เป็นเกมสำหรับXbox One และเพลย์สเตชัน 4 วิดีโอเกมคอนโซลและรองรับระบบปฏิบัติการไมโครซอฟท์ วินโดวส์
เต่ารัศมีดารา
เต่ารัศมีดารา เป็นสกุลของเต่าจำพวกเต่าบก (Testudinidae) สกุลหนึ่ง ใช้ชื่อสกุลว่า "Astrochelys" (/แอส-โตร-เช-ลิส/)
พบเพียง 2 ชนิด เท่านั้น บนเกาะมาดากัสการ์ เป็นเต่าที่มีกระดองสวยงาม โดยลายจะเป็นลายสวยเป็นลายใบมีดของคันไถ และเป็นลายรัศมีคล้ายดาว จึงเป็นที่นิยมอย่างยิ่งของนักเลี้ยงสัตว์เลื้อยคลานต่าง ๆ จนกระทั่งเข้าสู่ภาวะใกล้สูญพันธุ์อย่างวิกฤตแล้วในธรรมชาติทั้งคู่
เลิฟเนเวอร์เฟลท์โซกูด
เลิฟเนเวอร์เฟลท์โซกูด () เป็นเพลงที่ถูกเขียนขึ้นโดยนักร้องชาวอเมริกัน ไมเคิล แจ็กสัน และนักร้อง นักแต่งเพลงชาวแคนาดา พอล แองคา โดยบันทึกเสียงครั้งแรกในปี ค.ศ. 1983
ต่อมาได้รับออกจำหน่ายเป็นซิงเกิลหลังมรณกรรมในเดือนพฤษภาคม ค.ศ. 2014 เวอร์ชันออกจำหน่ายครั้งแรกของเพลงที่ถูกบันทึกไว้โดย จอห์นนี มาติส สำหรับอัลบั้มเขาในปี ค.ศ. 1984, "Special Part of Me" กับเนื้อเพลงใหม่โดย แองคา และแคทลีน เวกฟีลด์ เวอร์ชันทำใหม่ของแจ็กสันในปี ค.ศ. 1983 แบ่งเป็น 2 เวอร์ชั่น ไดแก่ เวอร์ชั่นร้องเดี่ยว ผลิตโดยโปรดิวเซอร์ชาวอเมริกัน จอห์น แม็คแคลย์น และโปรดิวเซอร์ชาวดักช์จอร์โจ เทิว์นฟอร์ด เวอร์ชั่นร้องคู่โดยมีจัสติน ทิมเบอร์เลค ผลิตโดยโปรดิวเซอร์ชาวอเมริกัน ทิมบาแลนด์ และเจอโรม "เจ-รอค" ฮาร์มอน เป็นซิงเกิลแรกที่จำหน่ายจากอัลบั้มหลังมรณกรรมที่ 2 ของแจ็กสัน "เอ็กซ์สเคป" เป็นความร่วมมือระหว่างแจ็กสัน กับแองคา ในการออกจำหน่ายนับตั้งแต่แจ็กสันเสียชีวิตในปึ ค.ศ. 2009 (ครั้งแรกใน ดิสอีสอิต)
ซิงเกิลนี้ประสบความสำเร็จได้ติดชาร์ตอันดับที่ 9 จากการจัดอันดับเพลง 100 ของบิลบอร์ด สหรัฐอเมริกา และอันดับที่ 8 ของสหราชอาณาจักร
เพลงนี้สร้างสรรค์ครั้งแรกในเดมโบ แจ็กสันเป็นโปรดิวเซอร์เพลงร่วมกับพอล แองคาในช่วงปี ค.ศ. 1983 โดยเวอร์ชั่นต้นฉบับนั้นมีเพียงแจ็กสัน ที่ขับร้อง ,ปรบมือ และเล่นเปียโนโดยแองคา ในปี ค.ศ. 1984 แองคาไดส่งเพลงนี้ให้ จอห์นนี่ มาธิส ผู้ที่บันทึกเสียงเวอร์ชั่นใหม่ด้วยเนื้อเพลงที่ปรับเปลี่ยนโดยแองคา และเคธลีน เวคฟีลด์ เวอร์ชั่นของมาธิสถูกรวมในอัลบั้มของ "A Special Part of Me" ในปี ค.ศ. 1984 ในปี ค.ศ. 2006 เพลงนี้ถูกรั่วไหลในสื่อออนไลน์ ในช่วงบันทึกเสียงปี 2013-2014 สำหรับอัลบั้ม "เอ็กซ์สเคป" เพลงได้รับการแก้ไขเป็นเพลงเสียงดิสโก้ เวอร์ชั่นแรกซึ่งมีเฉพาะแจ็คสันที่ร้องเดี่ยว ถูกผลิตโดย จอห์น แม็คแคลย์น และจอร์โจ เทิว์นฟอร์ด และให้ความสำคัญเป็นแทร็คแรกในเพลงหลักอัลบั้มของ "เอ็กซ์สเคป" รุ่นที่สองให้ความสำคัญเป็นแทร็กสุดท้ายเวอร์ชั่นดีลักซ์ของอัลบั้ม ถูกผลิตโดย ทิมบาแลนด์ และเจอโรม "เจ-รอค" ฮาร์มอน และมีจัสติน ทิมเบอร์เลค มาร้องคู่กับแจ็กสัน ขณะที่การผลิตเวอร์ชันร้องคู่ของทิมเบอร์เลค ทิมบาแลนด์ได้นำตัวอย่างการเคาะและลมหายใจมาจากเพลงในปี ค.ศ. 1979 "เวิร์คคิน'เดย์แอนด์ไนท์"
ซิงเกิลนี้เปิดตัวบนชาร์ตซิงเกิลแห่งสหราชอาณาจักร ในอันดับที่ 27 ที่ปล่อยออกเมื่อวันที่ 4 พฤษภาคม ค.ศ. 2014 หลังจากที่เปิดขายเพียง 24 ชั่วโมง
ในสหรัฐอเมริกา ซิงเกิลมียอดขายมากกว่า 60,000 ดาวน์โหลด จากการเปิดตัวครั้งแรกในวันที่ 4 พฤษภาคม ค.ศ. 2014
มิวสิกวิดีโอนี้ เปิดตัวออกมาในเช้าวันที่ 14 พฤษภาคม ค.ศ. 2014 ซึ่งได้รับการยกย่องว่าเป็น "ภาพระมัดระวังแบบเดิมที่ยั่งยืนนักร้องเพลงป๊อปในช่วงปลายของยุคอนาคต" กำกับโดย ริช ลี และจัสติน ทิมเบอร์เลค โดยมีฝูงชนของนักเต้นหนุ่ม และจัสติน ทิมเบอร์เลคร้องตามและทำให้บางคนเคลื่อนไหวที่น่าจดจำจากวิดีโอเพลงคลาสสิกของ ไมเคิล แจ็คสัน หรือการแสดงสด คลิปจากมิวสิควิดีโอต่อไปนี้ปรากฏอยู่ในมิวสิกวิดีโอ "เลิฟเนเวอร์เฟลท์โซกูด" ไดแก่
หนึ่งเดือนต่อมามิวสิกวิดีโอสำหรับเวอร์ชั่นเดี่ยวที่ถูกอัปโหลดไปยังช่องอย่างเป็นทางการของไมเคิล แจ็คสัน ในยูทูบ มิวสิกวิดีโอเป็นจุดเด่นจากคลิปเวอร์ชั่นเช่นเดียวกับคลิปจากมิวสิกวิดีโอไมเคิล แจ็คสันอื่น ๆ อาทิ "Dirty Diana" และ "You Rock My World" พร้อมกับบางส่วนของการแสดงสดของแจ็คสัน เช่น "Billie Jean"
มิวสิกวิดีโอเวอร์ร้องคู้นั้นได้รับรางวัล 2014 MTV Video Music Awards
แฮปปี้ (เพลงฟาร์เรลล์ วิลเลียมส์)
แฮปปี้ () เป็นเพลงของนักร้อง และโปรดิวเซอร์ชาวอเมริกัน ฟาร์เรลล์ วิลเลียมส์ จาก Despicable Me 2 soundtrack album และเป็นซิงเกิลนำจาดอัลบั้มที่ 2 ของวิลเลียมส์ "G I R L" (2014) เพลงนี้แต่งและผลิตโดย วิลเลียมส์ ออกจำหน่ายในวันที่ 21 พฤศจิกายน ค.ศ. 2013 พร้อมกับมิวสิกวิดีโอรูปแบบยาว
"Happy" ถูกเขียนและผลิตโดยวิลเลียมส์ พร้อมด้วยเสียงสนับสนุนโดย รี ดัมเมตต์,เทรวอน เฮนเดอร์สัน , แอชลีย์ เอล. ลี, ชามิก้า ไฮต์ทาวเวอร, จัสมิน เมอเรย์ และ เทอร์เรนซ์ โรลเล เพลงถูกตัดต่อในระบบดิจิตอล และเรียบเรียงโดย แอนดรูว์ โคลแมน และ ไมค์ ลาร์สัน ผู้ที่บันทึกเสียงไว้ด้วยความช่วยเหลือจาก แมทธิว เดสราเมอูซ ในที่ เซอร์เคิลเฮ้าส์สตูดิโอส์ ในไมแอมี ,รัฐฟลอริดา เพลงนี้ได้รับการรีมิกซ์ภายหลังโดย เลสลี่ บราธไวต์ ในที่ มิวสิคบ็อกสตูดิโอส์ ในแอตแลนตา ,รัฐจอร์เจีย
"Happy" มีความยาว 3 นาที และ 53 วินาที ในระยะเวลาร่วมกัน และในจังหวะของ 160 ครั้งต่อนาที เป็นเพลงแนวนีโอโซล และฟังก์ในคอร์ด F ไมเนอร์ วิลเลียมส์ร้องบันทึกเสียงบนตัวโน้ตเสียงสูง ระดับเสียงของเขาครอบคลุมจาก F ถึงC การร้องเพลงของเขาบนเพลงที่ได้รับเมื่อเทียบกับเคอร์ทิส เมย์ฟิลด์
ในเดือนธันวาคม ค.ศ. 2013 Conor Maynard ได้ขับร้องเพลง "Happy" และไม่กี่วันต่อมา Angel ได้ขับร้องเพลงนี้ตาม
ในเดือนกุมภาพันธ์ ค.ศ. 2014 เพลงนี้ได้รับอนุญาตจาก Fiat สำหรับการใช้งานในสปอตทั่วโลก เพลงนี้ถูกนำมาใช้ในเชิงพาณิชย์ที่ชื่อว่า "Mirage" เล่นในเบื้องหลังซึ่งเป็นลักษณะของ ฌอน "แดดดี้" คอมบ์ส เพลงนี้ยังได้ปรากฏอยู่ในบริษัทบีตส์ อิเล็กทรอนิกส์ ทางเชิงพาณิชย์ในปี ค.ศ. 2014
ในเดือนมีนาคม ค.ศ. 2014 Daniel Evans ผู้เข้ารอบคนสุดท้ายในรายการThe X Factor ซีซัน 5 สร้างร้องปากเปล่าเวอร์ชันที่มีการช่วยเหลือเล็กน้อยจากลูกสาว 6 ปีของเขา Pentatonix ออกจำหน่ายเพลงขับร้องในเดือนเดียวกัน เพลงนี้ถูกขับร้องในตอนที่ 100 ของกลี ในชื่อ "100 ที่ดำเนินการโดย Holly Holliday (กวินเน็ธ พัลโทรว์) ในรอบการแข่งของThe Voice ซีซัน 6 ทางช่องเอ็นบีซี จอช คอฟแมน และออสติน เอลลิส ได้ร้องเพลงเพื่อทีมโค๊ช อดัม เลวีน
ในเดือนเมษายน ค.ศ. 2014 สถานทูตสหรัฐอเมริกา ในเยเรวาน ประเทศอาร์มีเนีย ออกวิดีโอชื่อ "Happy Yerevan" ซึ่งกำกับโดย Artyom Abovyan featuring เอกอัครราชทูตสหรัฐ จอห์น เอ. แฮฟเฟิร์น และอีกหลายคนดังที่อาร์มีเนีย เช่น นักร้อง André และAram Mp3 ในเดือนเดียวกัน "artsmedia Albania" ผลิตวิดีโอเพลงสำหรับเพลง featuring คนที่อาศัยอยู่ในติรานา วิดีโอเร็ว ๆ นี้กลายเป็นไวรัสในประเทศแอลเบเนีย และก่อให้เกิดการโต้เถียงในเรื่องการใช้ภาพของอดีตผู้เผด็จการ Enver Hoxha John Butler Trio ได้สร้างเพลงอคูสติกการกระทำที่ขี้ขลาดในวิทยุ Triple J
ในประเทศไทย มีการเผยแพร่เพลงนี้ในสปอตโทรทัศน์จัดทำขึ้นโดย สถานีโทรทัศน์วอยซ์ทีวี โดยใช้ผู้แสดงเป็นคณะผู้ดำเนินรายการทอล์กกิงไทยแลนด์ ซึ่งจัดทำเพื่อประชาสัมพันธ์รายการดังกล่าว ในเทปประจำวันเสาร์ที่ 21 มิถุนายน 2557 ซึ่งเป็นเทปแรกหลังจากที่วอยซ์ทีวีกลับมาออกอากาศได้อีกครั้งหลัง รัฐประหารในประเทศไทย พ.ศ. 2557
สาธารณรัฐสังคมนิยมเชโกสโลวัก
สาธารณรัฐสังคมนิยมเชโกสโลวัก (เช็กและสโลวัก: Československá socialistická republika) เป็นรัฐคอมมิวนิสต์ตั้งแต่ ค.ศ. 1948 ถึง ค.ศ. 1989
พรรคคอมมิวนิสต์มีอิทธิพลในเชโกสโลวาเกียมาโดยตลอด จนกระทั่งในช่วงปลายทศวรรษที่ 1960 ได้เริ่มมีการเคลื่อนไหวเพื่อการปฏิรูปที่เรียกว่า ปรากสปริง ภายใต้การนำของนายอเล็กซานเดอร์ ดุปเชค (Alexander Dubček) เลขาธิการพรรคคอมมิวนิสต์ สหภาพโซเวียตและประเทศอื่นในกลุ่มกติกาสนธิสัญญาวอร์ซอ (Warsaw Pact) เกรงว่าความเคลื่อนไหวดังกล่าวจะเป็นภัยคุกคามต่อระบบคอมมิวนิสต์ จึงได้ยกกองกำลังเข้าไปในเชโกสโลวาเกียเมื่อปี พ.ศ. 2511 และจัดตั้งระบบคอมมิวนิสต์ที่เข้มงวดขึ้น อย่างไรก็ตาม ยังคงมีแนวคิดต่อต้านระบบคอมมิวนิสต์ในเชโกสโลวาเกีย
หลังจากที่สหภาพโซเวียตล่มสลายลง เชโกสโลวะเกียได้เริ่มมีการเปลี่ยนแปลงการปกครองเป็นระบอบประชาธิปไตยอย่างสันติ โดยผ่านกระบวนการที่เรียกว่า การปฏิวัติเวลเวต (Velvet Revolution) และนายวาคลัฟ ฮาเวล (Václav Havel) ซึ่งเป็นผู้นำกลุ่มเคลื่อนไหวต่อต้านระบบคอมมิวนิสต์ ได้รับเลือกตั้งให้เป็นประธานาธิบดีเชโกสโลวาเกียในปี พ.ศ. 2532
รัฐบาลเชโกสโลวาเกียได้มีมติเมื่อวันที่ 1 มกราคม พ.ศ. 2536 ให้สลายประเทศเชโกสโลวาเกีย และแบ่งออกเป็นสาธารณรัฐเช็กและสาธารณรัฐสโลวัก (สโลวาเกีย) ซึ่งเป็นกระบวนการที่เรียกว่า Velvet Divorce ต่อมา นายวาคลัฟ ฮาเวลได้รับเลือกตั้งเป็นประธานาธิบดีคนแรกของสาธารณรัฐเช็กในปี พ.ศ. 2536 และได้รับเลือกตั้งเป็นครั้งที่ 2 ในปี พ.ศ. 2541 จนกระทั่งหมดวาระ (วาระละ 5 ปี) เมื่อวันที่ 2 กุมภาพันธ์ พ.ศ. 2546 และนายวาคลัฟ เคลาอุส (Vaclav Klaus) ได้เข้ารับตำแหน่งประธานาธิบดีสืบต่อ เมื่อวันที่ 28 กุมภาพันธ์ พ.ศ. 2546
ฟุตบอลทีมชาติไทยรุ่นอายุไม่เกิน 20 ปี
ฟุตบอลทีมชาติไทยรุ่นอายุไม่เกิน 20 ปี เป็นชุดทีมชาติไทยในรุ่นอายุไม่เกิน 20 ปี ซึ่งอยู่ภายใต้การควบคุมของสมาคมฟุตบอลแห่งประเทศไทย ในพระบรมราชูปถัมภ์ ทีมชาติไทยชุดนี้สามารถผ่านเข้ารอบทัวร์นาเมนต์ต่าง ๆ ทั้งระดับเอเชียและอาเซียน เช่น ฟุตบอลเอเชียเยาวชนอายุไม่เกิน 19 ปี และ ฟุตบอลอาเซียนชิงแชมป์เยาวชนอายุไม่เกิน 19 ปี
"ผู้ฝึกสอนนับตั้งแต่ปี (1994–ปัจจุบัน)"
รายชื่อ 22 นักกีฬาฟุตบอลชายทีมชาติไทย รุ่นอายุไม่เกิน 19 ปี เพื่อเรียกเก็บตัวฝึกซ้อมและอุ่นเครื่อง เตรียมความพร้อมก่อนการแข่งขันฟุตบอล GSB Bangkok Cup 2018
ฟุตซอลชิงแชมป์เอเชีย 2014
ฟุตซอลชิงแชมป์เอเชีย 2014 จัดขึ้นที่ประเทศ เวียดนาม ในวันที่ 30 เมษายน ถึง 10 พฤษภาคม ค.ศ. 2014 16 ประเทศมีส่วนร่วมในครั้งที่ 13 ของการแข่งขัน.
เก็ตลักกี้ (เพลงดาฟต์พังก์)
เก็ตลักกี้ () เป็นเพลงของวงเฮาส์ชาวฝรั่งเศส ดาฟต์พังก์ featuring ฟาร์เรลล์ วิลเลียมส์ และถูกแต่งโดยวิลเลียมส์ และไนล์ ร็อดเจอร์ส เป็นซิงเกิลนำจากสตูดิโออัลบั้มที่ 4 ของดาฟต์พังก์ "Random Access Memories" ก่อนที่จะวางจำหน่ายออกมาเป็นซิงเกิล "Get Lucky" เป็นจุดเด่นการโฆษณาทางโทรทัศน์ที่ออกอากาศในช่วง "แซตเทอร์เดย์ไนต์ไลฟ์" หลังจากที่ร็อดเจอร์สและวิลเลียมส์ประกาศมีส่วนร่วมในเพลง เนื้อหายังเล็กอยู่ปรากฏตลอดทั้งการส่งเสริมการขายวิดีโอซีรีส์ "The Collaborators"
"Get Lucky" เป็นเพลงดิสโก้ และฟังก์ กับเนื้อเพลงที่ว่าตามที่วิลเลียมส์ ที่เกี่ยวกับโชคลาภของการเชื่อมต่อกับใครสักคน รวมทั้งความสัมพันธ์ทางเคมี หลังจากที่รั่วไหลออกมาในช่วงกลางเดือนเมษายน ซิงเกิลถูกออกจำหน่ายในระบบดิจิตอลดาวน์โหลด 19 เมษายน ค.ศ. 2013 "Get Lucky" ได้รับตั้งแต่การยกย่องจากนักวิจารณ์ และได้กลับกลายเป็นเวอร์ชันขับร้องมากมาย และล้อเลียน ซิงเกิลติดใน 10 อันดับชาร์ตเพลงมากกว่า 32 ประเทศ และมียอดขายมากกว่า 7.3 ล้านชุดตั้งแต่เดือนกันยายน ค.ศ. 2013 เพลงนี้ชนะรางวัลแกรมมี สาขาบันทึกเสียงแห่งปี และสาขาเพลงป็อปกลุ่ม /คู่ที่ดีทีสุด ในงาน56th Annual Grammy Awards ซึ่งในระหว่างนั้นสตีวี วันเดอร์ เข้าร่วมดาฟต์พังก์, วิลเลียมส์ และร็อดเจอร์ส บนเวทีเพื่อดำเนินการเพลง
ทางแยกต่างระดับสีคิ้ว
ทางแยกต่างระดับสีคิ้ว () เป็นทางแยกต่างระดับแห่งหนึ่งในพื้นที่อำเภอสีคิ้ว จังหวัดนครราชสีมา เป็นจุดตัดระหว่างถนนมิตรภาพ ถนนสีคิ้ว-ชัยภูมิ และถนนสถลมารค
แมกโนลิด
แมกโนลิด หรือ Magnoliids (หรือMagnoliidae) เป็นกลุ่มของพืชมีดอกประมาณ 9,000 ชนิด เช่น จำปี จำปา จันทน์เทศ อบเชย อาโวกาโด พริกไทย และอื่นๆ พืชเหล่านี้ ละอองเรณูมีช่องเปิดช่องเดียว ใบเรียงเวียน ดอกแบบ trimerous flower
พืชในกลุ่มนี้ประกอบด้วยอันดับต่างๆคือ Canellales Laurales Magnoliales และ Piperales ซึ่งในการจำแนกแต่ละระบบมีความแตกต่างกันบ้าง
ประกอบด้วย:
เคลดนี้รวมพืชส่วนใหญ่ในกลุ่มพื้นฐานของพืชมีดอก เคลดนี้ได้ชื่อว่า Magnoliidae ใน พ.ศ. 2550
ระบบ Cronquist ใช้ชื่อ Magnoliidae เป็นชั้นย่อย (ภายในชั้นMagnoliopsida = พืชใบเลี้ยงคู่) ในรูปแบบดั้งเดิมของระบบนี้ประกอบไปด้วย:
เกรเนด (เพลง)
เกรเนด () เป็นเพลงของนักร้อง นักแต่งเพลง และโปรดิวเซอร์ บรูโน มาส์ จากสตูดิโออัลบั้มเปิดตัว "ดูว็อปส์แอนด์ฮูลิแกนส์" การจำหน่ายครั้งแรกในรูปแบบซิงเกิลวิทยุ ในวันที่ 28 กันยายน ค.ศ. 2010 ได้มีการประกาศในภายหลังว่าเป็นซิงเกิลอัลบั้มที่สอง เพลงแรกจากอัลบั้ม ถูกเขียนโดย มาส์ พร้อมด้วยทีมงานฝ่ายผลิตของเขา เดอะสมีซิงตันส์ พร้อมด้วยโบรดี บราวน์, Claude Kelly และ แอนดรูว์ วายแอตต์
การต้อนรับที่สำคัญได้รับส่วนใหญ่เป็นบวกกับการวิจารณ์ยกย่องเสียงร้องและเนื้อเพลงที่อารมณ์ของเพลงอกหัก ได้ติดอันดับที่ 1 ในออสเตรเลีย แคนาดา ไอร์แลนด์ นิวซีแลนด์ โปแลนด์ สหราชอาณาจักร และบิลบอร์ดฮอต 100 มิวสิกวิดีโอในกลางเดือนพฤศจิกายน ค.ศ. 2010
"เกรเนด" ได้รับการเสนอชื่อเข้าชิงใน 3 รางวัลแกรมมี สาขาบันทึกเสียงแห่งปี, สาขาเพลงแห่งปี และรางวัลใหม่ Best Pop Solo Performance แต่ได้แพ้ไปทั้งหมดให้แก่อะเดล
"Grenade" เปิดตัวบนบิลบอร์ดฮอต 100 ในสัปดาห์วันที่ 16 ตุลาคม ค.ศ. 2010 ในอันดับที่ 81 และปีนขึ้นไปชาร์ตอันดับที่ 5 ในสิ้นสุดสัปดาห์วันที่ 18 ธันวาคม ค.ศ. 2010 ในวันที่ 8 มกราคม ค.ศ. 2011 มันขึ้นมาติดอันดับที่ 1 ทำให้ 3 ซิงเกิลติดชาร์ตอันดับที่ 1 ของบรูโน มาส์ คนอื่นถูกเพลง "Nothin 'on You" ของ B.o.B ซึ่งเป็นจุดเด่น และ "Just the Way You Are" ในเดือนมกราคม ค.ศ. 2011 กลายเป็นซิงเกิลเดี่ยวที่สองของเขาที่ท็อป 2 ล้านของการดาวน์โหลด ในเดือนกุมภาพันธ์ มียอดฟัง 3 ล้านเพียง 19 สัปดาห์ 4 สัปดาห์ได้เร็วกว่าเพลง "Just the Way You Are" ในเดือนพฤศจิกายน ค.ศ. 2013 เพลงนี้มียอดขาย 5,701,000 ชุดในสหรัฐอเมริกา มันเป็นซิงเกิลที่ 2 ของมาส์ที่มียอดขายกว่า 5 ล้าน เพียงหนึ่งสัปดาห์หลังจาก "Just the Way You Are" ประสบความสำเร็จ และเป็นเพียงครั้งที่สามในประวัติศาสตร์ "Billboard" ที่ซิงเกิล back-to-back มีทั้งยอดขาย 5 ล้านชุดในยุคดิจิตอล
เพลงนี้ติดอันดับที่ 1 ในประเทศแคนาดา, สหราชอาณาจักร, นิวซีแลนด์ ออสเตรเลีย และสวีเดน
มิวสิควิดีโอได้ถูกปล่อยในวันที่ 19 พฤศจิกายน ค.ศ. 2010 กำกับโดย NABIL ที่เกี่ยวข้องกับความพยายามของมาส์ที่จะร้องเพลงให้ผู้หญิงที่เขารักหลังจากที่ลากเปียโนตั้งตรง ด้วยเชือกผูกติดอยู่กับมันเดินผ่านลอสแอนเจลิส เขาสวมสูท และพบเจอกับแก๊ง และพิทบูลตามทาง เมื่อเขามาถึงบ้านของผู้หญิงและพบว่าเธออยู่กับผู้ชายอีกคนหนึ่ง เขาลากตัวเองและเปียโนไปอยู่ด้านหน้าของรถไฟ พอบรูโนใกล้รถไฟ ได้ตัดวิดีโอเป็นสีดำ ฉากที่มีการร้องเพลงของนักร้องในห้องนอนมืด, มองออกไปนอกหน้าต่างที่ฝนตก
ในวิดีโอที่อยู่เบื้องหลังฉากมาส์ ได้อธิบายว่า "แนวคิดของวิดีโอคือการต่อสู้ของฉัน, ที่จะบอกเธอคนนี้ฉันทำทุกอย่างเพื่อเธอ" วิดีโอที่ตัวเองได้รับการเสนอชื่อชิง 3 รางวัล ในงาน เอ็มทีวีวิดีโอมิวสิกอะวอดส์ พ.ศ. 2554 สาขาชายยอดเยี่ยมในวิดีโอ, สาขาวิดีโอเพลงป็อปยอดเยี่ยม และสาขาวิดีโอยอดเยี่ยมแห่งปี
เต่าร้างแดง
เต่าร้างแดง เป็นพืชในวงศ์ Palmae เป็นปาล์มกอ ขนาดใหญ่ ไม่มีหนาม ปล้องบนลำต้นยาว แผ่นใบเป็นร่องรูปตัว V ก้านใบยาวขนาดใหญ่ ใบประกอบแบบขนนก 2 ชั้น ออกดอกแล้วตาย ดอกช่อ ก้านช่อดอกโค้งงอ ผลสุกสีส้มจนถึงแดงเข้ม มีเมล็ดเดียว พบในอินโดนีเซีย ยอดอ่อนต้มสุกรับประทานได้ ใบใช้มุงหลังคา เส้นใบจากกาบใบใช้ทำเชือก ใช้เป็นไม้ประดับ